Thinlung Nih A Celh Lo! Inn Ah Lawi Ti Loin Thlanmual Leitu Nan Panh Mu! – Chin World News Evening\nINN AH LAWI TI LOIN THLANMUAL LEI TU NAN PANH MU! Nihin zingka tein nan run inn cio in kan ram caah sandahpiahnak ah nan i thawk hna. Nan hawile vialte an run inn cioah an lawi dih cang hna nain nan nih tu cu miphun caah thlanmual lei tu nan panh hna mu.\nNan sia rak herh hlah u! Teinak kan hmuh hlanlo kan rak doh ko lai. Kan miphun le ram caah nan nunnak nan pekmi cu a sawhsawh a si lai lo. Kan ram pangpar bang a par than tikah nan rau thla in nan rak kan leng te lai. Credit: Abraham Sang Nawl\nRelchih: Ralkap Uknak thlak- hrawh vial lawng hi Chin miphun nih kan i hmuitinh lo. Ramchung lei ka hawi le unau nupa cawlcangh ning nitin ka cuan, ka upat tuk hna, thih ngamh in Meithal kuanfang lakah a vak mi an si. Miphun caah thih an ngamh nak a tak in ka hmuh. Chun ah din loin lam an zawh, zaan ah Police le Ralkap nih it thiam loin an tuah hna, chunzaan din loin nihin tiang an cawlcang. Kan unau, kan hawile tampi tlaih an si cang, Rangoon, Mandalay le Myanmar ram hmun tampi ah thisen le nunnak tampi a luang cang.\nRamchung ka unau hna lungre thei, vansang le tihphan in an um lio le thih ngamh in an cawlcangh lio ah capo bia chim zong ka duh lo. Ka rawl ei kaa a thaw ve lo, zaan ah nuam tein ka it kho ve lo. Ramchung ka um lo tikah ka ti khawh tawk thil a um ve hnga maw timi tu in ka cawlcang. Ram chung lei an thazaang ka der ter sual hna lai ka ti i catial, biachim zong kaa sum. A si nain nihin tiang boruak ka cuanh tikah ka thinlung mei bang in a alh ve. Ka facebook hi a thar a si. Friend zong tampi a um lem lo caah tiah ka lungduh, ka lung um tawite hi ka hin ka langhter duak ve bia asi.\nCu caah nihin tiang cawlcangh, doh le zalam ah chuah hi asi. Tutan thil kong he pehtlai in kei ka hmuh ning ahcun “Chin Miphun nih Min Aung Hlaing hruaimi ralkpa nawlngeihnak a tlaknak ding, a rawh nak ding vial lawng hi kan hmui tinh mi a si lo. Kum zabu tampi chung kan au pi mi, Federal uknak phungthar serchuah. Ralkap nih an mah duh tein an tial mi 2008 Constitution hrawh” hi kan i hmui tinh chih. Tutan ah Ram mipi kan i ruang cang, Ralkap uknak kan duh lo tiah au dih a si cang. Chin mipi dihlak ngawt in zalam ah chuah a si ve cang. Cu caah kan hmuitinh, kan khel mi ah hin fianghlang chinchin in karhlang rih ko usih.\nA herh ahcun Kan pale mifim hna nih Exile Chin Government zong kan dirh piak ko cang hna seh. Cozah rianttuan kip nih CDM in doh ve hna seh, Mipi dihlak nih a lam kip in cawlcang ve usih. CNF/A nih hriamnam he an si ve lai. Chin mipi kan i ruang, atu lio caan ah hin kan thisen a sa dih cio, a herh ahcun Independent zong Declare tuah ve ko usih. A tlawmbik in 2008 Constitution hrawh le Federal tel cu nganh bak lo in tutan ah kan sinak dih lak in doh lawlaw ko hna usih timi hi ka ruat ve.\nKan hmuitinh a simi “Ralkap uknak thlak, 2008 Constitution Hrawh in Federal uknak phung ah a hram a bunh mi Constitution thar ser chuah” hi kan slogan a si cang bantuk in kan pale nih a herh ahcun kan pale mifim hna nih Exile Chin Government zong kan dirh piak ko hna seh ka ti nak asi. Ramchung ah hmaisuang in a cawlcang mi meithal kuanfang zeitik dah a rat lai timi karlak zong ah thih ngamh in a cawlcang mi ka unau, mipi dihlak kan upat tuk ve hna.


Atu Lio Laitlang Ahcun Zuding Sa Ei Nak In Piangthar A Timi Pawl An Fir Deuh – Chin World News Evening\nLairam- Khrihfa ram, khua kip tluk ah Tawreba ‘wah-uh’ fir a tam. Zudin sa ei mino pawl maw an si tiah hal tik hna ah an si hoi lo. Ka piangthar, ka thlarau aa timi le upa holh kho ngaimi pawl an si hna tiah theih asi. A poi ngai ngai.\nMizoram i YMA mino pawl bantukin CYO hi khuapi, pengkip le khuakip ah a tthawng ngaingai a herh ko. Credit: Kawi Khar\nRelchih. Zumtum Nunzia: Kei cu Khrih he a vailamtahnak ah khan thah ka si cang. Cu caah a nungmi cu keimah kha ka si ti lo, ka chung i a ummi Khrih tu hi a si deuh. A tu i ka nun mi nunning hi, a ka daw i ka ca i a nunnak a pe mi Pathian Fapa zumhnak thawng in ka nung. Pathian vel cu pakpalawng ah ka ser lai lo. Pathian le minung i remnak cu Nawlbia thawng in a si ahcun, Khrih cu pakpalawng ah a thi tinak a si hnga ‘Galati 2:19b-21.\nBiahmaithi: Ruah lo piin, Pathian Thawngttha chimnak caan ttha ka hmuh caah kaa lawm. Caan a petu cungah lawmhnak langhter ka duh fawn. Ka thinlung ah a chuak ttheu tawn mi chim ko ning law: “Pathian nih nihin zumtu hna hi zeitindah a kan hmuh hnga? A lung a si ve hnga maw?” A hopaoh nih kan baumi le baunak cu a um ko ti hi kan ruah cio ttheu lai. Kan baubikmi cu Khrih nunzia hi a si ko. Lamkaltu Paul nih Galati cakuat ah tampi a kan cawnpiak.\nGalati mi hna sinah cawnpiaknak dang le Paul cawnpiaknak: Galati khrihfa mi hna lak ah cawnpiaknak a leng mi cu “Pathian he i rem nan duh ahcun Moses Nawlbia kha nan zulh hna awk a si” ti hi a si. Paul nih “Pathian he kan i remnak cu Amah kan zumhnak thawng lawng in a si” tiah a cawnpiak hna. Efesa cakuat chung zong ah “Nannih cu vel an ngeih hna caah an khamh hna i khamhnak nan hmuh cu amah nan i bochan caah a si. Khamhnak nan hmuh mi cu nanmah tuahmi a si lo. Pathian laksawng a si” tiah a ti ‘Efesa 2:8.\nLaimi Khrihfa nih kan uarmi cawnpiaknak le kan baumi nunzia: 1. A cunglei cawnpiaknak Pathian vel kong hi Laimi zumtu hna nih kan uar bik mi a si. Nawlbia zulhnak le tuahnak in Khamhnak kan hmu kho lo tiah kan chim lengmang. Paul nih a kan cawnpiak mi zong a si. Hi lio ah Nawlbia zulhnak in khamhnak kan hmu timi cawnpiaknak a um caah Paul nih Pathian vel le zumhnak kong cu fakpiin a dirpi. Mi tampi nih kan i tlaih cio. Hi ruangah khrihfa nunzia cawnpiaknak ah kan tlolh mi a um. Pathian velngeihnak kong kan kan ruah lio ah kan theih chih duh tawn lo mi a um rih.\nCu cu Jesuh Khrih nih “Moses Nawlbia hna le profet hna cawnpiaknak kha hrawh awk ah a ra tiah ka ruat hlah u.. tlinter awk tu ah ka ra” ‘Matthai 5:17’ tiah a chimmi bia hi a si. Paul cawnpiaknak kha biapi tuk in kan lak i Khrih cawnpiaknak kha kan ruat ti lo. Hi Paul cawnpiaknak cu khrihfa ah kan cannak a si. Khrih cawnpiaknak cu Nawlbia zong kan zulh khawh ding tiang in nunzia kong cawnpiak a si kan ti ko lai. Khrihfa nun a si. Hrintthannak tiang cawnpiaknak cu a ngakchia ngai rih. Semmawng nun a si. Hi cawnpiaknak ah Laimi zumtu tampi hna cu kan taang. Kar hlan aa tim lo mi kan um hn a. Khrih cawnpiaknak cu nutling le patling dirhmun ah a kan chia kho mi cawnpiaknak a si.\nZumhnak in hrintthannak le khamhnak kan hmu timi cawnpiaknak ah kan taang. Khrih nun cawnpiaknak lei ah kal kan i harh. Kum hra bu tam ngai chung hi Lairam ah thawngttha chimthiam hna zong nih Khrih khamhnak le hrintthannak kong hi a kan cawnpiak tam bik. Khrihfa nunzia kong hi thuk deuh in a kan kalpi lo. Pastor cheu khat nih Khrihfa nunzia le Nawlbia kong an kan cawnpiak tikah hrintthannak le thlarau kong an chim lo, tuahnak in khamhnak hmuh ding in a kan cawnpiak tiin a ruatmi kan um ve tawn. Zumhnak kong cawnpiaknak cu kan duh nain, tuahnak kong cawnpiaknak cu kan caah rawl hak ah a cang. Hrintthannak le Khrihfa nunzia cawnpiaknak hi aa tluk tein kan herh veve tiin kan ruat cio dek maw?\n2. Cawnpiaknak kan uar mi pakhat cu: Eden dum ah minung sualnak ‘Genesis 3’ kong hi a si.Minung cu kan sual dih, a thiammi kan um lo. Nain, sualnak kong cawnpiaknak ah kan theih duh tuk lo mi an um ve. Cu hna cu a tanglei hi an si:\nMoral sins nuncan ttha lo: nu le pa sualnak ‘hlawhhlannak, a thurhnawm mi thil, le a dawhcah lo mi thil tuahnak Galati 5:19b; religious sins biak sualnak: siasal biaknak le dawih le eih te hna Galati 5:20; Social sins minung hawi cung sualnak: pakhat le pakhat i ralnak, i dohnak, hnahchuahnak, thinhunnak, mah zawn lawng ruahnak, tthennak, ziarngeihnak Galati 5:20-21; sins of intemperance mah le mah i teikhawh lo nak: zurit le aukhuan mawlhtamh Galati 5:21.\nKeimah hmuh ning ahcun Laimi khrihfa chan chung ah kum 75 chung (1904 -1975) hi cu Nawlbia kong cawnpiaknak le nunzia sualnak phun li kong hi cawnpiak a tam deuh. Pathian ttihzahnak in nunning le ziaza dawh kha ngeih an i zuam. Hi hi Pathian zumhnak cungah hram a thla mi a si. Pathian zumhnak cu hrintthannak kan ti mi kha a si. Laimi khrihfa hna nih dinnak le felnak kha an ttanh.\n1975 in nihin 2008 tiang ah Laimi lak ah a lar mi cawnpiaknak cu Minung sualnak (Adam le Eve sualnak) le hrintthannak a si. Hrintthannak cu Pathian zumhnak a si. Tu lio chan ah muisam dang deuh in cawnpiak a si caah hlan deuh khrihfa mi hna zumhnak he a dang mi ko a lo. Pathian zumhnak veve an si. Aa khat ko. Sualnak hrampi kong cu kan chim uar nain, a cunglei nunzia sualnak pali hi zei ah kan rel lo bantuk a lo. Nu he duhning in ih zau le rit ngai bu zong in sualnak hrampi kong kha chim thiam ngai ah cun a pawi tuk lo bantuk in hmuh mi caan ah kan um. Laimi khrihfa nuncan ziaza ttha hna an zawr deuh in kan ruat dek maw?\nMinung sualnak hrampi kong cu Pathian sin in kan tlaunak a si. Pathian sin in kan tlau ti hi cu khrihfa zumtu kan caah kan theology a si dih. Nunzia sualnak pali hna hi kan tuah cuahmah bu in sualnak hrampi kong hi kan chim thiam ngai ruang ah thil ttha lo ngai a chuak kho. Nunzia sualnak hna hi mit he aa rem bantuk an lo. Hna in theih ah a suarhaar ti lo. Pawi ah kan chia ti lo. A theipar cu tamdeuh in kan din. Kan ri deuhdeuh cang. Nu le pa zong duhning paoh in kan tlawng. A chia le a ttha a kan chimtu phung nawlbia kha kan ngeih ti lo caah zeitipaoh in k huasak hi a rem bantuk in kan lak ah a lang cang. Khrihfa nunzia cu a rawk cuahmah.\nPaul nih a nunpi mi Khirh Nunzia: Paul nih Galati mi hna kha “A tu i ka nunmi nunning hi a ka daw i ka ca i a nunnak a pe mi Pathian Fapa zumhnak in ka nung” a ti. Paul cu Jesuh Khrih zumhnak in a nung. A nunnak cu Khrih vailamtahnak ah khenh chih a si. A nunnak cu Pathian vel nih a uk. Pathian vel nih a nunnak a ser. Pakpalawng ah ka ser lai lo tiah a ti. Moses Nawlbia cu khamhnak caah hriamnam a si lo nain, Paul nih cun nunnak caah a hman khawh. Nawlbia le phung he aa tlak ning in a nung kho. Jesuh Khrih nih a chim bantuk in, Nawlbia le Profet hna cawnpiaknak kha tlintertu a si.\nKan nunpi ve awk ah Khrih nunzia: Laimi pumpak cio nih khrih nunzia cu kan herh taktak. Jesuh Khrih zumhnak ‘hrintthannak’ in hram kan thok ve a hau. Zumhnak ah biatak nak a ngei kho lo mi nih kan nunnak hi ruah tthan a hau. Kan baumi a um ko ti hi theih le hngalh tthan kan hau. Vailam cung ah thihnak fak bik in kan khamhnak a sertu Khrih vel le dawtnak cu kan theih tthan a hau. Hi khrih hi kan lungthin chung ah a nun taktak ahcun nunzia sualnak pali hna hi a tei kho tu kan si lai. Khrih nunzia ngei tu kan si lai. Pathian ttihzahnak hi kan thinlung ah a cua ng lai. Pathian muisam keng in sermi minung hawi hna kha ttihzah le upatnak a pe kho mi kan si lai. Kan ral nganbik zu le ritnak sivai hna cu kan tei khawh cang lai. Thianghlim tein nunnak kan ngei lai.\nPaul nih Galati cakuat chung in a kan cawnpiak bantuk in Pathian sin in kan hmuh mi Khrih nunnak thlarau cu thei kan tlai ve lai: dawtnak, lawmhnak, daihnak, lungsaunak, zangfahnak, tthatnak, zumh awk tlak mi sinak, toidornak, le mah le mah i tel khawhnak ‘Galati 5:22’. Khrih dawtnak in hi thlarau thei vialte hi an tlai.\nBiakawmnak: Hi khrih nunzia hi kan ngeih khawh nak hnga, Pathian sin ah thinlung pe hna usih. Kan ei khawh lo mi cawnpiaknak rawl hak zong kha ei i tiim usih. Hi khrih nunzia nih kan miphun a dawhter lai. A rim a hmui ter lai. Pumpak cio kan caah nun sunglawi a si kho ve lai. Pathian nih thluachuahnak kan pek piak seh!


Pathian Hmaiah Santlailo Thil a um Lo\nPastor Ling Din\nCucaah kuhchuk hnah kha an i put i amah don awkah khan an kal i, “Pathian cu thangṭhat ko u! Bawipa min in a rami cu Pathian nih thluachuah pe ko seh. Pathian nih Israel Siangpahrang cu thluachuah pe ko seh,” tiah an au. John 12:13\nJerusalem khua kha an hei naih cang i Oliv Tlang i a ummi Bethfeih le Bethani khua kha an phak tikah, Jesuh nih a zultu pahnih kha a thlah hna i “Nan hmai khua ah khin va kal u law nan va luh kate ah, ahohmanh nih an i cit bal lomi laa fate, hri in aa hreng komi kha nan hmuh lai. Va phoih u law hika ah hin ratpi u. Cun mi nih, ‘Zeicahdah mah khakha nan tuah?’ tiah an in hal hna ahcun. ‘Kan Bawipa nih a herh i kan rak in pek ṭhan zau hna lai,’ tiah nan ti lai,” a ti hna. Cucaah an rak kal i khua chung zalam ah cun inn pakhat innka pawngah laa fate pakhat a rak i hren ko cu an va hmuh. An phoih lioah khan an pawng i a dirmi micheu nih khan, “Zeidah nan tuah? Laa fate hri maw nan phoih?” tiah an hal hna. Jesuh nih a chimh hna bantuk khan an leh hna i, i kalpi ko u, tiah an ti hna. Laa cu Jesuh sinah khan an ratpi i an puan kha a keng ah an danh i Jesuh nih aa cit. Mi tampi nih an puan kha lam ah khan an phah, cun a cheu nih lo lak i thingnge kha an va sam hna i lam ah cun an phah hna. "Hosanna! Bawipa min in a rami cu Pathian nih thluachuahnak pe ko seh. Kan pu David pennak a ra liomi cu thluachuahnak hmu ko seh! Hosanna! A sang bik van ah khin Pathian cu thangṭhat si ko seh,” tiah an ti. Marka11:1-11\nHibantuk in caantha caan sunglawi a ka petu Pathian cungah kaa lawm i caan a ka petu pulpit committee cungah lunglawmhnak tampi ka ngei.\nAtu kan relmi Baibal cacang hi kan theih lengmang mi Jesuh Khrih Jerusalem a lut lioah sunglawi ngaiin an rak dawnnak le hrem rih lomi Laa fate aa citnak kong asi. Jesuh Khrih Jerusalem a lut lio a sun lawi tertu thil pathum Laa, Puan, le Thinghna (Kuhchuk hnah) kong hi chim ka duhmi asi.\nLaa hi hrem ciami a um ko nain hrem lomi thengmang kha Jesuh nih ai thim. Laa hi a hlan ahcun siangpahrang le bawi hna nih an hmanmi asi. Kan khua kan ram hna zongah zunglei in a tlung bawi hna nih an rak tlunpi tawn kan hmuh. Khuasak tha le bawi lawngnih rang in khual an rak tlawng tawn. Jesuh sunparnak a langh tertu cu hrem lomi Laa fate asi. Kan theih awk cu zeitlukin sunparnak a langh ter zongah Laa cu bawi asi lo ti hi theih ding asi. Nihin hrem lomi Laa bantukin biakinn pumhnak a phan bal lomi zong hi Pathian nih a kan hmanmi tampi kan um lai i aa pum lengmang mi zong hi a kan hman lo lio caan a um ko lai. Pathian nih a kan hman lioah hin minung hmaiah kan bawi lo ding hi a biapi ngai. Laa fate cu hrem lomi a si nain a hrang lo. Dai tein Jesuh nih aa cit. Duhpaoh ni cawl seh law Jesuh sunparnak kha hmual a pho ter sual hnga. Kan nih Jesuh le Khrihfabu hmual a pho tertu si loin sunparnak a langh tertu si kan herh ve.\nA pahnihnak ah puan kong hi chim ka duh. Kan Laipuan hi man a ngei ngaimi asi. Pathian nih kan nu hna thawitenh thiamnak sang taktak a rak pek hna. Kan Laiphung ah puanparkai asiloah puanphah hi sung ngai in kan ngeih mi thil pakhat asi. Keimah chan ahcun ka tanh ti lo nain Bishop a rak tlun lioah puanpar an kai termi cu ka hmuh ve. Bukbau chungah kan chiah lio cu a ho nih a ngeih zong kan theih lo. An vun chuahpi cio tikah Bishop pa kan sunsaknak kha a langh ter ngai. Vawlei chiah le hlawnh sawsawh ahcun san a tlai lo nain Pathian caah cun san tlai takmi asi. Puan cu nunnak a ngei lomi thil a si nain Pathian sunparnak a langh tertu ah a cang.Pathian nih a kan hman i a herh ahcun vawlei zongah kan i phah ve a hau ko. Mitang ah kan bawk a hau ko. Pathian hmanmi minung, a sunparnak a langh tertu minung kan si a herh ko.\nA pathumnak ah chim ka duh mi cu Thinghnah/Kuhchuk hnah hi asi.Mark chung ahcun thinghnah a ti nain Johan chung kan relmi khan cun Kuhchuk hna a ti i Kuhchuk hnah kong hi chim ka duh. Kan ramah hin Kuhchuk hi vawlei tha a kho lo. Vawlei chia deuhnak a bo deuhnak lawng a kho. Kan lo hna ah a um ahcun a ci mit a hau. Vawlei tha a ei dih ti asi. Asinain khat lei ah santlai tak asi ve. A hnah kha hnaw (Hnia sia) ah kan pa le chan ah an rak tah. Aba zong kan ei khawh i a hna zong kan ngakchiat lioah cun kut zung tah thiamnak (seihnam phiar tibantuk) ah a kan bawmh ngai. A thei kha kan ei kho i rap chiahnak ah kan hman caah vasa a kan ei tertu ah a si ve. Kapa hi thil tah a thiam pah i meithal khuh (Lai meithal) ah a tah ve i arte in arak thlen tawn i ar a kan ngei ter kho tu a si ve. Chim ka duhmi cu santlailo kan si zongah, minih cimit a kan duhmi a kan huatmi a kan rem lomi kan si zongah kan mah le kan santlainak , kan ti khawhnak a um ko. Kan thathnemnak a um ko. Cucaah bia a chim kho lomi Kuhchuk hna nih Jesuh sunparnak a co ter khawh ahcun kan mah kan co ter kho ve ko lai.\nCucaah hi thil pathum Laa, Puan le Kuhchuk hna an si ning hi ruat in Pathian hmaiah santlainak a langh ter kho tu si hna u sih ti hi chim ka duh mi asi. A thami a um a si ahcun Pathian nih a thar in thlua kan chuah piak hram seh. Amen.


Songjoong Ki Nih Hin Song Hye Kyo Hi A Tthen Thai Kho Taktak Lai Maw,An Zumh Tthan Ti lo – THLIZIL THAWNGPANG\nSongjoong Ki Nih Hin Song Hye Kyo Hi A Tthen Thai Kho Taktak Lai Maw,An Zumh Tthan Ti lo\nJuly 13, 2019 Zohnuam Hmuh ning, World News\nSong joong ki cu biatak tein a rrian ttuannak caan ai awk tthan cang . Anih hi Sungkyunkwan University ah buai a lak ii , a business taktak cu Administration a si . Arian ttuan mi cu cozah rian asi ii , hi leng in hin a dandang rian zong an ttuan chih. Tutan ah song joong ki cu Rain te nih an lunglawmh pi nak an langter nak cungah a lung a lawmh tuk ii ,an sin ah biatak tein lunglawmh nak bia a chim.\nTutan ah song hye kyo he an umnak inn ah a vah zoh, song hye kyo zong a um lo ii a mah zong a tu lawlawsei cu a um ve loh . Hi inn hi song joong ki min in an rak cawk mi tu asi tiah an chim . A sinain KRW 4.7 billion hi song hye kyo nih a rak thawk ve mi a si tiah an chim. An ii um hlan ah an cawk mi inn a si ruangah song joong ki minlawng in an langhteer nak hi asi tiah an chim.\nCucaah tutan ah song jonng ki nih Bombi tawi bak he ai thawh ii an iinn cu a vah zoh tiah an chim. Ma an umnak inn hin a tu song hye kyo a umnak hi a hlat lo tiah an chim . An zumnak ah cun song joong ki nih an tthen cang ko nain a pawngkam iin hin a mer pah tthan ko tiah an chim.\nPrevious Post:Actor Rain Le A Nupi Nih Hye-Kyo Le Joong-ki Hna Cungah Dawtnak An Rak Neih Ning Hi\nNext Post:Hebrew Nih US A Phak Hnu In A Voi3 Nak Global Chin Rawn Media In A Kan Leng Tthan Cang


NLD a kai zong USDP a kai zongah cabuai cungah ral ai tu colh ding kan si. – Chin World News Evening\nNovember 4, 2019 November 4, 2019 Salai Van Theihtlei\nSDP tei khi “key issue” asicun NLD a kai vialin a za hnga. NLD a kai vialin Kawlrampi aa thlen ahcun hriam chiahin NLD ah luh viar ding asi hnga. Kawlram buainak hrampi hi Democracy vs Military asicun Tlangmi cu Democracy vialin kan izat cang ding asi hnga.\nChin ramkulh MP 21 nih NLD cozah kai le kai lo biachat sehlaw NLD vote viar uh kan iti men hnga. Nain, asi naisai hoi lo. NLD a kai zong USDP a kai zongah cabuai cungah ral ai tu colh ding kan si. Cu raldohnak ah dir dingin tanbo pahnih kan herh: hriam tanbo le politics thazaang. CNF-CNA an tthawn a herh; cu lawngah kan nam khawh hna lai.\nMiphun Party an tthawn a herh, cu lawngah Hluttaw le ramkhel biaruahnak ah kan bia hmual a ngei lai. Nangmah thazaang tthawnter loin an mah lila na tthawnter ahcun an in-ek lawng asi lai lo. Na duhmi zeitik hmanh na hmu lai lo. Kan thazaang tthawnter hi a pakhatnak ah chia hmasa usih. Salai Van Lian Thang\nRealchih: Panglong ning in Kan Chinram Research Tuah fialtu hna. Ka Hung Chuah pi cang hi. Research Tuah a ka Fialmi Kue Party Fans pawl an um caah, Research Tuahdan le Media ah hmantawn mi tlaitleng hna ka hung chuahpi ve Tlawm pal tein Research tuah timi an um pa caah. Research ngai hi cu cauk maw, tuabia chuah duh ah maw, Sipuazi tuah duh naw, Degree program maw, mah bantuk ah an hmang deuh. Cun rampi thancho nak le cozah program caah cun R&D Research and Development hi hmang deuh asi. Mah nih thiam lo ahcun Resources timi mifimthiam hna kha hlan an si.\nTulio Chin cozah hi RD anei bak lo mi an si. RD biafang hmanh hi an theih bal lai kazumh lo. Million tampi he riantuan duh ahcun proposal kan tial. Tialhlan ah database collection le assessment kan tuah. FDG timi le KII timi zong kan hmang. Qualitative le Quantutative interview le assessment zong hman chih asi, phaisa amount tam deuh ahcun.\nCun media bantuk ahhin cun Case Study le Success Story phun in kan kal deuh. Media I hmuh ning, Zumhning, catial hi editing le case study hi hman asi. Media ahcun, Hihi hmanbik mi ansi hna. Evidence base pakhat kha chirhchan in tial asi. Sang deuh tial duh ah Database he tial asi. Database ahcun tehte caah pung le video clip hi tamdeuh in hmang asi. Evidence base cu Caa pakhat, news, interview, biachimh mi mifim bia tbk pakhat khat kha chirhchan khawh asi ve. Hihi phunglam hna cu an si. Saya Rung Kaw\nKhah! A Poi Kho Taktak Fim Kan I Cuh Nakah Mi Lungthin Kan Fahter Cang Hih Laimi Theu Hi Esther A Thu Sawh Kho Ve Ti Lo


Dr. Lian Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo – HRINGDILDEL LAIRAM\nTulio Online ah ka rel kho deuh mi hna kong pathum ; SAC ralhrang zuu fakpiin an ding. Falam Peng ah Varhlei kong atam ngai? Hakha ah Telephone line aa rawk. SAC ralhrang zuu fakpiin an ding: Chinram cu tlangcung khuasakmi/ aum mi kan asi caah kan khua caan nih ai dang ngaignai. Abikin October – February tiang cu khuasik thla asi caah laitlang aum mi kan ca hman ah akik ngaingai in kan thei. Cucaah SAC ralhrang pawl an caah kan khua caan hrimhrim an celh kho ti lo caah zuu lawng an ding cang. Kah hman hau lo tein an rua hman va chalh ding tiang khi kan khua caan le fing le tlang nih aa kan bomh ko lai. Cucaah Dr Liang Hmung Sakhong nih Chinram ah cun rak kai hna hla u, kan sining nan kan hrawmh kho hna lai lo ati cang hna kha. Kan ti nan ding kho lai lo, kan raw nan ei kho lai lo ati hna Hakha tiang phan khawh lo in kir an I timh cang ti asi. Akir ding um lo tiang in kan thah vial ko hna lai.\nVarhlei hi kan chah chung in atha lai maw ati mi ka hmu pah: Abikin Hakha le Thantlang peng caah Varhlei hi abia ngaingai mi asi. Kan ram ah um cia mi thil tete hi harsak ngai in ka pupa lei nih an rak I zuam in kan techin fapa hna caah tiin teima le retheih ngai in an ra tuan mi asi. Khua saupi ruah hnu ah hi bantuk thil kong hi chim ding asi. kan lungretheih lung le kan har lungin chitkhat caan khat te ah thil tuah sawhsawh khawh ding mi thil an asi lo. SAC ralhrang hi Varhlei chah lo in kan teihnak ding lam tampi aum ko ti hi kan CNA/F kan pa lei pawl nih an theih tuk ko. Cucaah kan lungah varhlei kong hi chiah hna hla usih.\nHakha ah Telephone line aa rawk: Hakha ah Telephone line aa rawk sual ahcun apoi ngai mi thil asi ko. SAC ralhrang cawlh cang khawh lo nak ding le kan CNF/ CDF pawl caah atha deuh mi thil asi ko ahcun atha tuk ko. I rawk ko hna sehlaw line lo zongin kan um kho ri ko lai. Line lo in cu pei caan saupi kan rak um ko kha. Kan ram le kan vawlei cia asi caah an mah nain tampi thil kan theih ko lai. Nihin laitlang arak kai mi pawl nakin tampi teinak lam kan ngei ko. Amah belte kan CNF/CDF caah thil poi deuh asi sual hnga maw tiin kan rauh ve. I chonh bia an duh tikah ahar deuh men ko lai caah. Leadership le Strategic planning caah ahar deu ko lai. Atha zong avun tha than te ko lai. Kan ram le kam mipi caah thlacam peng hna usi.\nHakha ah Telephone line aa rawk: Hakha ah Telephone line aa rawk sual ahcun apoi ngai mi thil asi ko. SAC ralhrang cawlh cang khawh lo nak ding le kan CNF/ CDF pawl caah atha deuh mi thil asi ko ahcun atha tuk ko. I rawk ko hna sehlaw line lo zongin kan um kho ri ko lai. Line lo in cu pei caan saupi kan rak um ko kha. Kan ram le kan vawlei cia asi caah an mah nain tampi thil kan theih ko lai. Nihin laitlang arak kai mi pawl nakin tampi teinak lam kan ngei ko. Amah belte kan CNF/CDF caah thil poi deuh asi sual hnga maw tiin kan rauh ve. I chonh bia an duh tikah ahar deuh men ko lai caah. Leadership le Strategic planning caah ahar deu ko lai. Atha zong avun tha than te ko lai. Kan ram le kam mipi caah thlacam peng hna usi. Crd-Chawche Hlei Cung\n← A Sunglawi Tuk E, Hlasak Thiam Minthang Kris K Zong A Neih Mi Vialte Hloh Ngam In Rampi Caah Timhlamh Nak A Neih Ning Cu Uar A Um Tuk E\nA Poi Tuk E Mipi A Bawmtu Cu Lih Le Hrok Hrol An Puh I Ralhrang Nih Faktuk In An Hrem Hnu Ah →


First Lady Melania Trump Biachim Le Hmuh Ning Hi Trump Zoh chih In Ruat Phu Bak Asi – Chuncha News\nChristmas cu a hun nai i White House ah a donghnak Christmas a hmang ding President nupi, First Lady Melania Trump kong social media ah a hun lang than.Trump president a si hnu in White House nunphung (tradition) tete an tlau i Trump te chung nih anmah duhning in an thlennawnmi zeimaw lakah FLUTUS Melania nih Christmas ttamhnak i a hmanmi thil le muici hi a si. A sen bak in senmi a ttamh chel le a hleihluat tuk in a tamhchel a si.\nChristmas kong he pehtlai in a hawinu he an i chawnh lio ah a chimmi bia cu a hawinu nih Record a rak tuah le vawleipi theih in an thlah. Record a tuahmi chung in Christmas kong zawnte van zoh te.Donald Trump hi a hmet lio ah Presbyterian Khrifabu ah Confirmed (thlacam piak) a rak si. Chawlet a rak si bantuk in vawlei thilri ah a rak buai ngaimi a si i biakinn voi zeizat a phanh cu hngalh a si lo. USA president a si hnu in Presbyterian in a chuak i atu cu Khrifabu a ngei ti lo.\nAtu ah an nu Melania nih “Christmas cu zeiah hme ka rel” ti phun in pamh bia hna a chimkemp tikah hin ruah ding cu a um ngai.Trump hi Khrifa zeimaw nih an dirkamh, Pathian mi hman a si, thimmi a si an ti. Nain a nun zoh tikah Jesus muisam a hmutu an um hnga maw? Asiloah kan duhmi politics le kan duhmi ziaza a si ruang ahdah kan dirkamh ti hi ruah a herh ngai.\nBiden Nih Athim Mi Hna Minung 4 Hi US Caah Tih A Nung Mi Minung An Si. Zeithil Pawl Dah An Chuah Pi Lai


Isaiah 2 (Isaiah 2)\nZungzal Hmunmi Daihnak\n1Judah le Jerusalem kong ah Pathian nih Amoz fapa Isaiah cu hi bangin bia a chimh:\n2Hmailei caan pi ah cun\nBawipa biakinn a dirnak tlang hi\ntlang vialte lakah a sang bik tlang\na si lai.\nMiphun vialte kha cuka ah cun\nan ra luaimai lai i\n3mi tampi nih an i thawh lai i,\n“ Bawipa tlang ah cun hung\nkal u sih,\nIsrael Pathian biakinn ahcun hung\nkal u sih.\nTuah hna seh ti a kan duhmi tuah kha\nkan thiam lai i\na kan thimpiakmi lam kha kan zulh\nlai,” an ti lai.\nBawipa cawnpiaknak cu Jerusalem in\na mi hna sinah Zion in bia a chim.\n4Miphun ngan pipi an i siknak cu\na remh hna lai.\nAn vainam cu tuhmui ah an ser hna lai i\nan fei cu namtong ah an ser hna lai.\nPhun khat le phun khat an i do ti lai lo,\nral doh zong an i tim ti lai lo. *2:4: Joe 3:10\n5Atu cu, Jakob tefa hna, Bawipa nih a kan pekmi ceunak chungah cun i chawk cang u sih!\nBawipa Pathian A Ra Lio\n6Pathian, na mi Jakob tefa hna cu na hlawt cang hna. Nichuahlei in a rami camhthiam hna le Filistia ram in a rami camhthiam hna cu, hi ram hi an khat dih i hi ram mi hna nih, cu hna phung cu an zulh ve. 7An ram cu sui le ngun in a khat i an rumning cu a dongh in dongh a hngal lo. An ram cu rangtum an khat i an rangleng cu rel cawk lo an si. 8An ram cu siasal in a khat i anmah nih an kut in an ser chommi thil kha an biak hna.\n9An dihlak in ningzahnak le hmai-chiatnak an phan lai. Bawipa, annih cu ngaihthiam hna hlah!\n10 Bawipa thinhunnak kha thuhtak awkah le a ṭhawnnak le a sunparnak kha thuhtak awkah, lungpang tamnak tlang lungkua chungah an i thup lai, asiloah, vawlei ah khor an i cawh lai. *2:10: Biat 6:15; 2The 1:9 11Minung porhlawtnak le ruamkainak a dongh lai ni kha a ra lio. Khi tikah Bawipa cu hlorh a si lai. 12Khi ni ah cun Ralkapbu Bawipa nih a ṭhawngmi le aa porhlawmi le a ruam a kaimi vialte kha a ṭhumh dih hna lai. 13Lebanon tlang i a ummi sidar thingkung sang vialte hna le Bashan ram i a ummi kuhthing vialte hna cu a hau dih hna lai. 14Tlang sang hna le fing bo hna kha a rawnhter hna lai i 15inn sang hna le khua kulhnak ralhau vialte cu a chimh dih hna lai. 16Lawng ngan bikbik hna le lawng dawh bikbik hna hmanh kha ti chungah a pilter dih hna lai. 17Cun minung porhlawtnak cu a dong lai i minung ruamkainak cu a rawk lai. Cu ni a phak tikah cun Bawipa lawnglawng kha hlorh a si lai i 18siasal cu an lo dih lai.\n19 Bawipa cu vawlei kha hninh awk i a rat tikah, a thinhunnak zamtak awkah le a lianhngannak le a sunparnak kha thuhtak awkah, mi cu lungpang tamnak tlang lungkua ah khan an i thup lai, asiloah, vawlei ah khor an i cawh hna lai. 20Cu ni a phak tikah cun, an i serchommi sui siasal hna le ngun siasal hna kha, tawte le palak an hlonhhnawh hna lai. 21 Bawipa cu vawlei kha hninh awk i a rat tikah, a thinhunnak zamtak awkah le a lianhngannak le a sunparnak kha thuhtak awkah mi cu lungpang tamnak tlang lungkua hna le khor chungah khan an i thup lai.\n22Thih thiammi minung cu i bochan hna hlah u. Zeihmanh an ṭhathnem ṭung lo.


Zualko: Chin Pasaltha Arfi Tui Dim Ralhrang nih a kan thah piak cu a poi tuk ee! – The Cherry Par\nZualko: Chin Pasaltha Arfi Tui Dim Ralhrang nih a kan thah piak cu a poi tuk ee!\nKa kawi Pu Tui\nKan kawifa in saduh kan thahmi cu ka rak pehzulh ko lai eee. Ka pa nih kan kawi fa in a kan bochan tuk i a thlacamnak ah a kan philh bal eee.\nRuat cio hmanh uh; Chinmi, a bikin laimi hi mah zawn lawng aa ruatmi le Lutlai le hruaitu țuan a duh tukmi, mah fimthiamnak zong aa tuaktan pah lomi kan tamtuk caah lungrual timi cu a har ding hrim asi. Cu lawng hlah, mi palhnak le mi sualnak hmuh piak le kawl piak ah kan khul a rang bikmi miphun kansi.\nChimhrin le cawnpiak aduh lomi kansi fawn. Lutlai le hruaitu timi hi, mi zapi nih țuan thiam zong asi lo i, mi zapi nih țuan phung zong asi lo. Hi bantuk lungput kan ngeinak a ruang cu, tangdawr nun kan ngei khawh lo caah asi. Hi bantuk kan nunning le kan lungput hi kan biakmi, kan zumhmi kan i fianglo ca asi ko.\nKannih cu Khrihfa kansi ti cu awl ngai in kan chim fawn i khrih rian kan fiang fawn lo. Kik lo lum lo ka kaa chung in kan chak hna lai a timi cu laimi hi kansi. Lungrualnak cu kan chim cio i kan hngalh ko. Asi nain, kan lungput kan thleng duh lo i kanlung kan țhumh duh fawn lo.\nTutan zongah MAH nih Aana a ting i, kawlram chung miphun vial te lak ah hriamtlai phu tambik kan si cang. Phu tam a chuahnak cu ruat cio ko ulaw nan hngalh cio ko lai. Khua tuak huaha lomi nih cun,Kawl ralkap an doh paoh ah cun phu tam zong a poi lo nanti ko lai.\nMi cheu nih nan i thawh lai i, CNA kan pa le hna hmanh nih phu tam kansi zongah a poi lo ralhrang an doh dih ko anti nan ti lai. An hrut lo caah mah ti an chim kha a hau cang. An lung chung te cun an țap ko tihi theih a hau. Mi cheu nih nan i thawh lai i, CNA pei an sual tuk an țha lo tuk cu mah caah pei phu a tamnak asi cu nan ti lai.\nAsi hrimhrim lo. Lu tlaih a duh tukmi le bawlung chuih ve țung loin a leng in a zoh i bawlung chuih tupa nathiamlo tuk tiin sik a hmang mi kan tamtuk. CNA nih pumpek in ram caah a țuannak le a temtuar nak bel kan chim duh lo.\nPhaisa an hmang mi cazin tuah cu kan thiam tuk fawn.\nPumpak pakhat cio in an cawlcanghnak le an ei din vial te le a zun an ek tiang theih dih kan duh. minung ansi i an palh kho, an sual kho. Palhnak le sual nak i chimhrin le i maimilh piak kqn duh lo. Cu caah kan tuhmi kan zun i phu tampi ah kan i țhen dih. Ram caah rian a țuan mi a palh kho.\nChungkhar pakhat caah řian țuan hmanh palhnak a tam tuk tihi kan hngalh lo silo in kan lungput a chia tuk caah asi ko. Phu/ Bu a tamnak nih a chuahpi mi cu,lungrualnak nakin lungruallonak le i țhen nak a chuah pi peng ko lai.\nNu pahnih hrinmi fa chungkhar pakhat ah umți cu a fawilo. Credit: HC Bawi Dawt\n← Breaking News: KNDF Nih Ralhrang Helicopter Pakhat An Kah Thlak Khawh Cang!\nPu Tui Dim hi 1989 kum ah CNA ah a rak lut i 2007 kum dih tiang CNA a ṭuan! →


Kan zapei a thahnak aruang - channelnews.us\nKan zapei a thahnak aruang\nMitam deuh nih cun kan zapei athah caan ah hin tangkaa lut um lai ti zumh nak kan ngei hna. Asi zong ava si ve ko lai nain ngamdam nak lei in kan vun zoh asi ah cun acei ngai mi titsa zawt nak le daml nak zong an rak si kho men.\n1. A Thah daan\nA phing lai i an zawng (muici) an i thleng lai,an ro lai i an thak lai,nain mah nasi ahcun nitlawm pal si lo le zerh khat ah atlau colh lai,athla in an um lo. Zei ruangah dah a thah ti ah cun kan taksa he aa rem theng lo mi chemical( ဓာတုပစၥည္း) , a thiang lo mi hmun ah kal nak ah , sam meh nak, seh remh nak te hna ah rian atuan mi sinah a um kho mi asi.\n2.Napum he aa tlak lo mi\nMi pakhat zuun thlum zawt nak angeih ah cun achung i aum mi sugar level (သၾကားဓာတ္) akai tuk caah a titsa athak,akut si lo pe adang hmun zongah asen, abo te te aum lai.\nPrimary Biliary Cirrhosis ti mi thin ro zawt nak angei mi hi an kuat ah ahmun te tein an thak i an bo,mah thin ro zawt nak ruangah hin thin le pawpi i akal mi zuun kal nak adonh caah kan kuat athak,um nuam lo in kan um,kan ruh afak,kan chung kal atha lo,kan zuun te an zawng a aihre deuh. Nathah paoh ah apoi mi thil an si lo nan zei tik caan ah dah si bawi piah aherh\n1.kut ah asen mi achuah ah,a phing ah,kan cuar aa hawh ah\n2.kan kut aa tlek,ti an zawi,an kuai.\n3. Asen mi abo tete\n4. A kang mi bantuk i aum\nZei tin dah kan kut athah lo nak ding kan i kham lai\n1.Ti tam pin din piak.Ti hi kan pum caah aherh bik mi thilasi caah kan pum nih aherh mi ti kan ngeih khawh nak hnga ti din hi aherh.\n2.lotion hi kan taksa aro mi caah atha tuk mi asi,kan taksa aa dawh deuh nak le acin mi titsa kan ngeih khawb nak dingah aherh.\n3.Mah le mah i huh phenh ahau.Chemical um nak ah kal tuk lo ding,pakan tawl le thilsuk hmenh ah khin kut hrolh i hrolh ah cun atha bik mi asi.\nBy channelnews October 29, 2018\nMinung asi mi paoh kan tar deuh deuh kan thau deuh deuh.Kum 40 kan lonh hnu...\nKaal Ttawl Nak Kong Theihherh


ULH CAAN ZARH HNIHNAK ZARHPI NI | Radio Veritas Asia\nULH CAAN ZARH HNIHNAK ZARHPI NI\nVoikhatnak Bible - Gen 22:1-2, 9, 10-13, 1 -18\nSalm - 16:10, 15-19 (lehnak. 115:9 )\nVoihnihnak Bible - Rom 8:31-34\nThawngtha Bia - Mk 9:2-10\nPHUNGCHIM DING A MURU\nAbraham tuahsernak hi kan zoh tikah zumhnak nih rian a tuan khawh ning fiang tein kan hmuh khawh. Pathian nih a fial ning bantuk in zeipoh te a tuah dih, kal a ti ah a kal, na fapa kha raithawinak ah hmang a ti ah hman aa tim, hi bantuk zumhnak hi zapi kan caah a fawi hnga maw? Cucahcun kan pa Abraham zumhnak hi zeitindah kan i lak khawh ve cio hnga? Azum kho mi nih cun thluachuah cu, rel cawk lo hmuh a si ko lai. (Abraham tuanbia kha khrihfa hna sin fiang deuh in chim a hau lai.)\nJesuh tlangcung ah a muihmel aa thlennak cu, a temh innak, vailamcung a thih lainak, a thawhthan lainak le a lianngan sunparnak a langhter tu hmelchunhnak a si. Apa dawtnak zong tlamtling in a langhtertu zong a si fawn. Vancung in awthawng a thang mi cu, ka dawt mi ka fapa si a chim mi kha ngai u, ti a si.\nJesuh a temh innak nih mi vialte khamhnak a kan hmuhter. Culengah kan nih vialte zong kan temhinnak le intuarnak nih Pathian he a kan naihter fawn. Temh in nak le intuar nak cu kan nih vialte ca zong ah kan muihmel thlennak ah a kan timhtuah piak tu a si.\nVancung kan i nuamhnak caah, intuarnak le temh innak cu kan hriamnam `habik a si. Vawleicung kan nunchung ah sifah harnak ton hi kan `ih ding a si lo. Kan thih hnu ah kan muihmel thlennak le kan i lawmhnak cu a dong kho ti lai lo. Chikkhat ca lawng si lo in zungzal ca a si cang lai.\nKan philh hnga lo ding cu, kan dawtmi kan hawi le an si-ah kan chungkhat an si-ah, lungretheihnak le harnak an ton tikah hnemh khawh kan i zuam hna, an pawng te ah umpi, thutpi kan duh hna, biathlum le bianem in hnemh kan duh hna bantuk te khan kanmah zong lungretheihnak le harnak, ngaihchiatnak kan ton tikah Jesuh nih ka pawng te-ah a ka um pi zungzal ko ti hi kan hngalh peng ding a si.


LAI NAWNG RALHRANG NIH THANHNAK AN TUAH TTHAN CANG – The Chinlung Post\nMay 31, 2021 admin Military 0\nRalhrang kawlralkap an zia a chuak tthan hoi. Ramchung mipi nih cun zumh khawh ding asi ti lo. Aruang cu ralhrang kawlralkap hna nih kahdohnak kan ngol or kan i din tiah thanhnak an tuah hi a tlawm ti lo. Asinain kahdohnak cu pehzulh in an tuah tthiamthiam peng. Tutan ah ralhrang kawlralkap nih an thanh mi cu Kahdoh nak cu thlakhat kan i din chap tiah an langhter.\nThawngpang Dang:Chinram chung ah ralhrang thiltuah cu lung afak hringhran ko. Chinram Mindat peng Esakhan khua ah a lan (Flag) rang an thlaimi ralzam hna an umnak sakhan cu ralhrang kawl ralkap lei nih hriamnam ngan in an kah hna tiah an langhter. Chinram Mindat peng Esakhan khua ah a um mi aa-laan rang an thlai nak ralzam sakhan cu ralkap lei nih hriamnam ngan hmang in an kah hna.


Aung La Nsang aa ready tuk cang! A biachim mi hrimhrim hi a ralttha kho taktak uar um bak ko. – Chin19.com\nAung La Nsang aa ready tuk cang! A biachim mi hrimhrim hi a ralttha kho taktak uar um bak ko.\nAugust 30, 2019 admin Celebrity News 0\nVawlei cung mipi nih upat mi le cohlan mi Kawlram aiawh in One Championship(MMA) ah champion pakhat a si mi Aung La N Sang i teinak a hmuhmi cu khuaruahhar a si. Puai tampi a zuam mi ah vawlei cung boxing lei minthang tampi nih upat anpek mi pakhat a si kan ti ah kan palh theng lai lo.\nTeinak a hmu mi Aung La cu a ralaimi caan ah zuamding a si mi Light Heavy Weight zuamnak caah timhtuahnak a ngei lio mi zong a si. Vawleipi nih cohlan mi One Championship(MMA) Champion Aung La N Sang nih nifatin a cawlcanghnak tete zong a langhter pengmi zong a si.\nTutan zong ah Aung La N Sang nih a facebook cahmai ah “Thlichia cu a ra thluahmah cang. Sihmanhseh tukum caah Champion taisawm pawl kham khawh nak ding caah kan nih cu timhcia kan si cang” tiah a rak langhter.\nSource:Aung La Nsang\nHlasakthiam Bethsy hi ziah hi bantuk hla ngelcel hi a sak hnga? Mak kho taktak, ruah lo piin a thiam ngai fawn


Singer Muidawh:Lal Tha Chin hla thar’A tha lawlaw(+video) – Onlinenungak\nSinger Muidawh:Lal Tha Chin hla thar’A tha lawlaw(+video)\nTutan video ka van chiah mihi minung tampi nih cun nan zoh cangh mile’Nan theih cang mizong asi kho mi asi ko nain tampi nih cun nan zoh rilai ka zumh lo’A zoh rih lo mi caah ka van chiah a zoh cang mizong nih tthazaang rak i lak than ding in kan sawmh hna a tha tuk hrinhran tutan a hla cu a tang hi video asi.\nA tang hi bawmh nak kong asi:\nAustralia hrambunh, Chin Broadcasting Network (CBN) in kan farnu Sui Hlei Tial caah GoFundMe in bulnak hmuhmi AUD $2,460 = Kyats 2,188,998.29 (ting kul le ting khat le thong sawm riat le thong kua deng) cu Pu Cung Hu (Hakha) sinin kuat a si cang.\nHi ka hmun ah bulnak a petu hi minung 62 kan si i a dihlak in $2,534 a chuak. Asinain, GoFundMe lei in “Fee” an tan/laak hnuah $2,460 a taang i hi vialte Laitlang ah kuat a si.Bu/pumpak hna zong in bulnak pek khawhnak lam tuah a si caah, kanmah lei in kan i tinh ning ($3,000) hi a chuak kho deuh lo. Cun, atu lio cu tangka thlen zong a niam tuk caah a chuakmi zong hi a tlawm deuh ngaingai.\nNihin ah kan kuatmi cu Pu Cung Hu nih hmun dangdang in a hmuhmi vialte he fonh in kan farnu Sui Hlei Tial – taantak chungkhar hna sinah pek/ap a si hruak lai.\nDawtnak le zawnruahnak lungthin he bulnak a pechantu/ dawt kut a samhtu vialte nan cungah lawmhnak nganpi kan ngei. Bawipa tu nih a let in thluachuah in pe cio ko hna seh!\nKan farnu Sui Hlei Tial i a ruak cu thlanmual ah thial in phum/vui than si cang hmanhsehlaw, a tonmi, a tuanbia le a chungkhar nih an tuarnak hi cu zungzal in philh khawh a si lai lo.\nPechantu vialte cung lunglawmhnak he,\nCBN Team [Australia]\nCBN:Tial mi ka lak chawm mi asi an ka theithiam lai caah kailom.


BREAKING NEWS, CUNGLEI NIH HAKHA THANTLANG NLD PAWL AN KHAP HNA – The Chinlung Post\nBREAKING NEWS, CUNGLEI NIH HAKHA THANTLANG NLD PAWL AN KHAP HNA\nThantlang Hakha NLD cu lohtlau bak an si ko cang. Anmah nih an duhmi asi zongah zeihmanh an mah nih tuahnak nawl an ngei ti lo. Cunglei nih aa kan kham tiah an ti tthan cang. Laimi vialte i fian caan a cu cang lo maw? Thantlang Hakha NLD pawl kan lung afim hrimhrim a hau cang. Tutan thil sining zoh tikah a fiang taktak ko cang hih.\nA ngaingai le a taktak ahcun Thantlang Hakha NLD nih hin tutan ramkheel biaraldohnak ah hin an i tel hrimhrim dingmi asi. Zeicaah tiah tutan ramkheel biaraldohnak hi Kawlram pi caah asi lo, Laitlang Thantlang Hakha chung caah asi. Thantlang Hakha NLD hna nih hin ram ca, Thantlang Hakha caah zeidah chunmang an manh timi hi an chim ve dingmi asi.\nAn saduhthah vialte siseh, an i timhtuahning vialte zong an chim ve hrimhrim dingmi asi. Zeicaah tiah mipi nih an i timhtuah mi kan theih lo cun zeitindah vote zong cu kan pek khawh hna lai i, cunglei nih ticun khacun rak ti uh an ti mi lawng maw an chim in an tuah lai. Anmah pumpak nih Thantlang Hakha caah zeihmanh an duhmi chimnak nawl zong an onh hna lomi hi cu apoi bak.\nKan theih cio bangin The Hakha Times nih Thantlang Hakha candidate pawl hna cu ramkheel biaraldohnak tuah dingin timhlamhnak an ngei. Asinain Thantlang Hakha in NLD candidate pawl an muisam pakhat hmuh awk an um lo. Cutikah mipi pawl zong khuaruahhar in kan um dih hna. Thantlang Hakha in tutan ah NLD pawl an i langh lonak aruang cu ngeihchia bak asi.\nCunglei nih Thantlang Hakha NLD pawl ramkheel biaraldohnak ah rak i tel hlah uh tiah an khap diam hna. Cunglei nawl lawngte an ngaih ko tinak asi. Thantlang Hakha caah an saduhthah le an i timhtuahning an chunmang vialte zong cunglei nih chimnak nawl an pe hna lo. Apoi taktak mi asi. Atulio hi an chunmang vialte an chim caan cu asi cang nain.\nZeitindah mipi nih kan ruahcio, cunglei nih rak tuah hlah uh hibantuk ah rak i tel hlah uh aa kan ti, timi hi zeitindah nan ruahning cio asi. Thantlang Hakha caah an chunmang chimnak nawl hmanh an pek hna lomi hi zeiruang bik ah dah asi hnga? Mipi kan i fiannak dingah NLD timi min kan hman tik Thantlang Hakha NLD lawng asi .


Khah! Mizo Mipi Nih An Uar Kho Taktak Cang Vanlalsailova Zong Ai Sum Kho Ve Ti Lo A Holh Ve Cang – Chin World News Evening\nKhah! Mizo Mipi Nih An Uar Kho Taktak Cang Vanlalsailova Zong Ai Sum Kho Ve Ti Lo A Holh Ve Cang\nSeptember 16, 2019 Salai Van Music and Videos\nLaimi kan mak taktak ka tinak cu, thazaang pek kan thiam lo ning le kan hman lo ning hi amak taktak si. Pakhat le pakhat i cawisan hrimhrim kan duh lo. Kanmah a kan lonhlai kan phang i, a kan tei sual lai ti kan phang tawn. Mizo kan unau hi zohchun awk tlak taktak cu an si. An hlasakthiam pawl thazaang pek an thiam hna ning le pakhat le pakhat an i dirkamh ding hi zohchun tlak taktak an si ko.\nAtu lio Mizo nih thazaang an pek cuahmahmi an uar ngaimi. Laihlasakthiam Iang Len Sung hi kanmah Laimi nak hmanh in mizo nih thazaang an pek deuh i, a zohtu zong hi kanmah Laimi nak hmanh in mizo an si deuh men. Comment thazaang peknak lawng hmanh hi 604 leng bak a phan. Cu lakah Mizoram hlasakthiam minthang asimi le mipi nih an uar khunmi Vanlalsailova tiang nih thazaang a rak pek ve.\nPakhat le pakhat i dirkamh hna usih law thazaang pek i philh hrimhrim hlah hna hlah usih! Kanmah Laimi hlasakthiam hna zong pakhat le pakhat i dirkamhin thazaang i pe uh. Cun Mipi hrimhrim nih hlasakthiam kan i ngaihmi hna hi an thazaang a der lonak hnga thazaang pe chin lengmang hna usih! Kan hlasakthiam hna an thazaang laknak cu le thazaang peknak an hmuhnak ding cu mipi nang le kei kan si. Dirkamh hna usih! Kan Miphun si lomi hmanh nih an cawisan hna ahcun kannih cu kan i zuam tuk awk asi.\nRam thumnak le Lairam Nunning Aa Dannak


President Trump Nangmah Ruangah USA Ah Um Ka Zuam Ti Lo Tiah Minak Obama Nih Ati – Chuncha News\nObama hi kum 8 chung bak USA President a rak tuan mi a si i, US caah tampi thatnak a tuah bantuk in chiatnak zong tampi a chuahpi ve. tampi nih an soisel nain tampi nih an uar thiamthiam ve. Donald Trump nih “Kung Flu” timi biafang a hman ruangah Trump umnak USA ah um ka zuam ti lo tiah Obama nih a chim. Asean miphun pawl thleidannak biafang a si caah aipuang in a ka tuah” tiah a chim.\nTuluk cozah nih Coronavirus cu US ralkap pawl nih an kan chiah tami a si tiah Tuluk cozah nih US a puh hnu in Donald Trump nih Chinese Virus timi le Kung Flu” timi biafang hi a faak deuh in a hman venak a si. Chinese Virus timi biafang cu a hram thawk ah CNN, Washington le New York Times nih a hman hmasa. Asinain President Donald Trump nih a hman ahcun miphun thleidannak a ngei tiah an puh.\nBarack Obama le US Media Empire; Predsdient hlun, Barack Obama nih US President kum 8 a tuan chungah zetindah US main stream media pawl, social media le tech company ngan pipi a lemsoi hna timi le White house ah dinner ei sawm in a lemsoi mi hna kong.\nObama chan ah US national security advisor rian a rak tuanmi hna le Obama nih a hmanmi FBI minung pawl main stream media ah rian an lutnak kong, Republican le President Donald a dotu hna nih an hmanmi dossier le whistle blower pawl zeitindah main stream media ah rian an luh i, Donald Trump an dohnak kong le Obama le a nupi tiang in Netflix he riantuan ding in contract an tuahnak kong tlamtling nawn in Muko Mekazin June thla chuak ah ka tial.\nZeiruangah Main stream media hna nih mah tluk in President Donald Trump an doh timi fiang deuh in nan hngalh kawh lai tiah ka zumh. Hawile hna rel khawh rak i zuam cio te uh. Siaherhnak he,Credit:salai Lairamthang


Pale Ni hi pale cung i kan ilawmh langhter nak ca i ser mi a si. America ah hin nu le pa upat u ti nunphung rak ngei hna hlah kaw, upat an hauh an hon hngalh tthan tung tik ah, upat ni ituah seh an ti khi a si. Laimi cu nu le pa upat a ngei cia mi le nu le pa a upat zungzal mi kan si ko ca ah Pale Ni va tuah tehna zong hi a hau mi a si lo nain, mi nawl icawn in kan tuah ve tawn hi a si. Ataktak ah cun Nule Ni le Pale Ni tuah hi Baibal i a kan fial mi zong a si lo. Asinain pale dawtnak ruah taktak chel a um cu a hau.\nSiangpahrang [David] nih cun Cushpa cu, "Tlangvalpa Absalom cu a him maw?" tiah a hal. Cushpa nih cun, "Ka bawi siangpahrang i a ral le amah doh i a tho mi cu mahpa bantuk kha si ko hna seh" a ti. Siangpahrangpa cu a lung a suk tuk. Kotka cung khaandal ah a hung kai i a hung ttap. A kalpah cun, "Maw ka fapa Absalom! Ka fapa, ka fapa Absalom! Aziah he nangmah ai ah keimah tu ka rak thih lo--Maw Absalom, ka fapa, ka fapa!" a ti. ...a hmai khuh i, "Maw ka fapa Absalom! Maw Absalom, ka fapa, ka fapa!" tiah a au ruangmang. [2 Sam 19]\nṬA le PA\nNu hi kum 12 an ti tiang cu an nule thlumhhnarh nak an iza ko nain, kum 13 an ti ri khin cun an pale i kilhkamh hi an herh hrimhrim an ti. Pa an herh bik caan zong kum 13-19 an ti kar khi a si i, mah lio caan i kilhkamh tu pa a ngei lo mi cu zei khi dek an hlam i an lung a der ziar i hawi sin ah an ral a ṭha kho deuh lo ti a si. Opposite gender i kilhkamh cu an herh hrimhrim ca ah pa a ngei lo mi an si ah cun ṭale tal nih kilhkamh a hau.\nTuanlio Lai nunning hawihna ah cun, nu hi humzual tu ṭa le pa a ngei lo mi cu rak zohchuk deuh a rak si ca ah, kilhkamh tu ṭa le pa ngeih lo bu i va ngeih cu tawlawng mi hmai chuah tluk ah rel a rak si. Cu ruang ah, ṭa le pa a ngei lo mi nih cun ṭa le pa itlaih a si. Atu zong ah kilhkamh tu ṭa le pa a ngei lo mi cu mi i rak zohning aa dang deuh ko. Mah tluk cun ṭa le pa hi nu ca’h an biapi. Cuca ah far a ngei mi pohpoh nih cun farle kilhkamh le humzual hi rian ah iruah a hau. Mah cu an pale rian an chawn khawh hna nak zawn zawn khat a si.\nAtu belte ah cun nu hi education nih a cawithlir tuk cang hna i, pa tluk in an cawl kho cang. Acheu cu pa ka herh lo ti tluk hmanh in an iruat. Cuca ah pa tang i idor zong a tlawm deuh i, ṭa le pa mithmai zong zoh lo, an bia zong zei i rel lo, le mah nawl khuasak zong a tam chin lengmang. Acheu nih ṭhat an ton caan i a chuahpi tu hna zoh in an hna a ngam i, dawtu le kilhkamhtu tampi ka ngei ko ti in mah thisakhat taktak zong an hlam set hna lo. Mah zalonnak in khua an sa.\nSihmanhsehlaw, nunphung leng ah kan chuak kho taktak lo. Kanmah ruahning lawng zoh lo in mi i an rak kan hmuhning zong zoh ve a hau. Lai nunphung ah ṭa le pa cu chimkeem an si. An rianphorh zong aa iang. Bochanning zong aa khat. Cuca ah Laimi kan si chung ah cun ni-far humzual le ṭa le pa thlazah hi ngol awk a ṭha lo. Mah lung rinh in ngol ko hmanh usi law, nifar a kilkhamh lo mi le ṭa-pa a ṭihzah lo mi cu mizin phung i a ṭeem lo mi (uncivilized) ah rak hmuh a si kho ko. Kan si a ṭhat chung ah cun zei a va poi tuk lo nain, nun thlichia a hraan chel ah cun ṭa le far ihlam lo taktak awk a ṭha lo. Ihramh lo ah cun mi zei ah rak rel an si lo. Har a tong mi nifarle zohsawh ko cu patling si lo a langh nak a si. Pale rian chaan khawh lo a langh nak a si. Nu zong tale mithmai zoh lo cu ‘ka zei langh ah poi hlah’ ti bantuk a si. Chiat ṭhat kan ton taktak ah ṭa le pa lo in kan si kho lo ti hi ruah a hau. Ṭale upat hi pale upat bantuk a si ve. §\n'Ka tho lai i ka pa sin ah ka kal lai i, "Ka pa, Pathian sin le na sin ah ka sual cang. Na fa ti awk ka tlak ti lo; man phalh i na chiah mi na sal pa khat bantuk in ka chia ve ko" tiah ka ti lai' a ti. Cun a tho i a pa sin ah cun a kir. Inn in lam hlaatpi a phanh rih lio ah khin a pa nih cun a hei hmuh i, a zaang a faak ngaingai i, a hei tlikhnawh i, a fapa cu a kuh i a hnamh. [Luka 15:18-20]\nPale Ni i kan sunhlawih bik ding cu kan pa Pathian a si.


Hlasak Thiam Sung Tin Par Nih Chin Party CNLD A Lawmh.Pi Nak A Biachim Mi Cu A Mak Ko Uar Um Lawlaw – Thechinlungnews\nHlasak Thiam Sung Tin Par Nih Chin Party CNLD A Lawmh.Pi Nak A Biachim Mi Cu A Mak Ko Uar Um Lawlaw\nHlasak thiam Sung Tin Par nih cun tukum Myanmar rampi ithim nak ah Chin party CNLD nih Chinram ah teinak co lo hmanhseh law, nehnang thaten an neih mi nih hin a ka lomh ter tuk hringhran tiah a chim.\nSung Tin Par cu NLD tanhtu le dirpitu a si i i thim hlan zong ah NLD nih teinak hmu sehlaw chinram a thangcho chinchin lai tiah a rak aupi tu a si. Culawng siloin rampi hruap NLD hla zong ah hlasak nak in ai tel i, a umnak Yangon Mayankung zong ah an chungkhar in NLD an vote dih nak kong cu a chim.\nMai Sung Tin Par nih cun “Tu kum rampi ithim nak ah hin kan chungkhar in tluang tein mee kan pek khawh dih Kan umnak Yangon Mayankung zong ah NLD me kan pek ban tukin NLD nih teinak a hmuh i ka lunghmuih lawlaw Cun, Chinram zong ah NLD nih teinak a hmuh tiah ka theih i kai lom tuk hringhran. Cu rualrual in tukum cu Chin party CNLD thawmpang a rin tuk ruangah Chinram ahcun NLD nih teinak a hmu kho hnga maw tiah ka rak phang tuk i, CNLD cawlcangh ning hi ka rak i lunghmuih tuk.\n“Asinan, ithim nak kong kan van theih cun, NLD nih thutdan tamdeuh a co i teinak a hmuh khawh. CNLD zong hi tukum long ah zuamnak a rak lutmi an si i, mipi vote an ngah dan ka zoh tikah ka lung ai lawm tuk. Chinram i thim tlin mi NLD MP le MLA pawl zong kum 5 hrang mipi nih an rinchanh hna bantuk in, riantuan nak he langhter ding ah an cawlcangh a hau. Cupin ah mino cawnnak a sang mi pawl cu riantuan hna seh tiah sawm duh hna.\n“Myanmar rampum huapi thim tlinh mi NLD MP le MLA pawl zong ka cah duh hna, a liam cang mi kum chungah tuah manh lomi,tisualmi an neihmi cu tu kum 5 chungah tuah hlawhtling cio dingah ka duhsak hna.\n“Chinram kong kan chim than a siah cun, NLD caan khat hmasa ah Chinram i a um bal lo mi Airport zong an tuah khawh cang. Surbung Aiport cu zeitluk in dah chawva kawl nak ah a that lai timi cu keimah pumpak in cun ka chim kholoh nain, ramkulh pakhat dirhmun in Airport kan nei kho ve cang timi cu a ropui tuk lawlaw. vawlei tang in can saupi kal rih a hau timi cu, caan raulo te chung ah chinram kan phan kho cang i, Chinram thancho nak caah tuah than ding mi zong a tam tuk rih tiah a ti.\nBe the first to comment on "Hlasak Thiam Sung Tin Par Nih Chin Party CNLD A Lawmh.Pi Nak A Biachim Mi Cu A Mak Ko Uar Um Lawlaw"


UN nih nizan kong ralhrang nih minung 35 mei in an kangh hna ruang ah emergency meeting a auh. – Onlinenungak\nminung 35 mipi sawhsawh ralhrang nih khangh mi hna kongah Unied Nation Myanmar nih emergency meeting a auh,an meeting an cei mi cuh,mipi sawhsawh sualnak a nei lo minung 35 an khangh hna aruang asi,hi UN myanmar nih ralhrang pawl cu dantatnak pek a duh hna.\ncu lawng si lo in kawlram chung poh ah a um mi hriamnam a tlai mi le ralthuam a hruk mipoh ralhrang kahdoh ding le dantatnak pek ding in a sawm fawn hna,hngakchia le nu sualnak anei lo kah thah le kut thlak hi ka duh lo,cu ca cun an rannak in an dik lo man hi kan cham ter awk asi tiah an chim chap.\na nliions in kan um nak kan ram myanmar mi vialte le kan riantuan hawi kan ram mipi nih bawmh le chan kan hau rih ko,kan dir pi hram ko uh,kan ram nih daihnak le Democracy kan hmuh hlan tiang ti zong ah an statement sawmnak an nawl rih fawn.\na tu bantuk in mipi an khangh that hna ruangah kawlram ah hruaitu the united nation a lung tling lonak le rian tuan ding biakhaih tuah asi.


MAH BIA LAWNG DUH MAH VOIH RIM LAWNG THAW TIAH BUAI TI HNA HLAH USIH – Buanchukcho\nRalkap Dictator uknak cu tlangcungmi hna nih kum 70 lenglo thlanhri put in le thisen tiang chhuak in kan nunnak tiang liamin kan doh cio ko nain tuchun nitiang Fedral Self Detarnimation cu kan ngah kho hlei rih loh. Tlang cungmi hna lakah a țhawng ngai mi hna , KIA / KNU / AA nih betak tein an ralthuam thatha hmangin an doh peng ve ko nain tuchun nitiangah an covo simi zong an ngah kho ve hlei rih loh.\nSiahngakchia zong nih an nunnak i thapin an van doh ve teinak an hmu kho loh.1988 ah an van doh than ko nain teinak an hmu kho hlei loh. 2007 ah Kawlram Phungki pawl nih hmai an hruai le an van doh ve nain teinak an hmu kho hlei loh.\nA tuah, Mi tam deuh nih NLD hmaihruai nak in tiah an puh bantukin chim ko ning muh. …. 100 % 70 cu a dik reng kole.NLD hmai hruai nak in, Ramchung dihlak minung nih kawl ralkap doh asi. A ngaingai ti kolo cu a tu hi NLD lawngin zei hmanh a si kho loh. Zei caah dah tuchun nitiang kawl ralkap doh hi a kal khawh tiah cun MIPI KAN LUNG RUAL ruang tu ah a eak si deuh. Hihnu pin lei zongah MIPI KAN LUNG AI RUAL a herh peng timi theih buin tein KIA / KNU hmailei an panh chin bantuk in mipi zong hmai lei panh chin usih .\nUSDP le Hruai tu cheukhat hna nih cun kan mah bia lawng kan mah voih lawng tiah tiin NLD le Suu Kyi an huat ruangah RALKAP uknak an i thim deuh. Kan nih kan i tel loh. Hi i dohnak hi kawl mi le kawl ralkap i dohnak a si an ti men. Mipi lei nih USDP pawl kam zongah um duh lo ding. Hi hna pawl hi mipi caah ral an si tiin lungthin ah i cinken ziar ding. A ngaingai kan tiah cun, a tu kan dirhmun ah hin cun mipi lei ah a tang lo mi poh cu dalan an si tiah ti khawh dih an si.\nA tuah hin Fedral si ko lo maw kan duh bik mi cu?\nRalkap uknak in zeiti hmanh in Fedral kan hmu kho loh ticu zapi nih kan theih dih ko lo mei?\nRalkap hna sin hnak cun CRPH/Nug sinhin Fedral hi hmuh le ngah a awl deuh suaumau ko lai tizong kan theih asi ko lo mei?\nA cu si nalakah, mi tam pi nih Nug cu NLD he ai khat tiah party ih hehtiah rak buai len ko cu. … hmailei ah zei kan lawh lai ti ruah set ah hin cun thin a phang.\nUSDP le Hruai tu cheukhat pawl bia luklakah nan lung awtawm in um hlahseh mu.\nA tuhi mipi nih teinak kan hmuh lo sual ah cun mu a USDP luklak pawl nih cun mu a zei hmanh thiltha an in ti piak kho lailoh tikha thei mu. An mah USDP hmanh a security hmanh a pe hna lailoh .\nA tuhi keimah voih rim lawng a thaw , ka bia lawng a țha tiah buai can asi loh. Party ah buai can asi loh.mipi lung i rual caan asi. CHIN mi thazang a der mi hna nih caanțha kan neih lio bak asi .Mipi kan lung rual buin hmai lei panh chin ko hna usih law. ..TEI nak kan co te ko lai.👍💪\nDaw Suu Kyi nih Ral kap hna sinin, a duh herh mi thilri pawl laak a duh lo caah a sihni sinah bawmh a hal.


MAH tangah rian a tuan duh ti lo mi CDM a tuahtu pa sining\nNay Pyi Taw i Civil Engineer Sergeant Kyaw Ye Naing cu CDM tuah in PRA sin ah aa dor. Nay Pyi Daw um No.948 Company, Civil Engineer ralkap Sergeant Kyaw Ye Naing cu rammi kilvengtu PRA sin ah CDM tuah in aa fonh tiah PRA nih an thanh.\nSergeant Kyaw Ye Naing, kum 29, pumpak No. Tah/466793 cu 2012 kum ah Phongkyi i No.1 ralhraang training kainak hmun in ralkap ah a lut mi a si. Ref. Khit Thit Media\nThawngpang dang….. Ye-Mawlamyaine lam ah ralhraang motor bomb puah an tong, pakua an thi pakhat hma a pu.\nYe peng in Tanphyuzayet lei ah a kal mi ralhraang motor pakhat cu Lingmawchain khua le Aungtapyi khua kar December 7 zing suimilaam 8:30 hrawng ah bomb in kan puah hna tiah Ye PDF nih an chim.\nYe peng Aungtuhkha Zayet pawng ah bomb puah hi a si i ralhraang pakua an thi pakhat hma a pu tiah an chim. Dai tein duhnak a langhtertu mizapi kha ralhraang pawl nih minung tluk lo in an thah hna\nmi cung ah lehrulnak kan tuah mi a si i hramhram uknak a dongh hlan lo kan doh peng lai tiah an chim.\n= Salinkyi peng, Dungtaw khua ah Council ralhraang nih khuami minung 11 an nun bu in mei in an khangh hna. Sagaing ramthen, Salinkyi Peng, Dungtaw khuami minung 11 cu December 7 zing suimilaam 8:00 hrawng ah ralhraang pawl nih an hnulei kuttem bu in, mei khangh in an thah hna tiah tualchung mi nih Yangon Khit Thit Media ah an chim.\n“Ralhraang pawl hi zing suimilaam 8:00 hrawng ah Shwetaungkung in an rak tum. Khua khat hnu khua khat in an lut i thilri an hrawh dih.\nPintayah khualu ah khuami pakhat an thah. Khua dang lei kal an i tim i hlei cung an um lio ah bomb a puah caah ralhraang nih pawngkam khua pawl hriamngan in an kah. Dungtaw khua an luh hnawh hna. Khuami 11 an tlaih hna, an hnulei ah an kut an tem hna i an nun bu in mei in an khangh hna. Dungtaw khua mi an si lai zumh a um bik.\nKhua in an chuak i Layngyin taung ah umhmun an khuar. Khuami an zaam dih cang” tiah tualchung mi pakhat nih Yangon Khit Thit Media ah a chim.\nSalinkyi peng i khuami pakhat zong nih, ralhraang pawl nih khuami minung 11 an nun bu in an hnulei kut tem he mei in an khangh hna i an aihram thawng ka theih nain ka bawm kho hna lo tiah Yangon Khit Thit Media ah chim. Credit: Khit Thit Media (Credit-THP)\nPDF an thinhun tuk caah cathanh an chuah cawlh →\n← Nihin ah thawngtha sunglawi pahnih kan theih mi


Wow! Benjamin Sum Caah Miraang Hla Bak An Phuah Piak Cang Hih A Mak Ko-Video – Chin World News Evening\nMyanmar Idol Idol Season 4 zuamnak ah top 4 tiang a phanmi chinpa Benjamin Sum cu thazaang petu le ttantu a ngei chin lengmang cang. Tutan zongah amah thazaang peknak ah hmur le kaa lawngin chim phuan loin amah amah ttanhtu pawl nih hla bakin thazaang an rak pek cang hih.\nTutan zongah Yangon ah a ummi Bible sianginn ah sayay aa ttuan liomi John That Luai nih miraang hla bak in kan naupa Benjamin Sum thazaang peknak hla a phuah i a sak ngaih a nuam ngaingai. Benjamin Sum zong a lunghmuih tuk lai tiah an ti cio. A hla phuahmi zong ttha i a satu zong a thiam ngaingai. Benjamin Sum caah hla na phuahmi hi fung 4 a tling cang. Cu lawng hmanh si loin Idol dihin asak ah tiah a phuah piakmi zong an um.\nTutan ah hla a phuah piaktu Saya Johna That Luai nih a chimmi cu ” Na timhnak hmun na phan cang. I zuam chih ko law, na tha tuk hringhran. Zeizong vialte a tuah kho dihtu Pathia nih zeizong kip a tuahpiak ko lai. Zeitik hmanh ah na lungdong hlah. I zuam chih peng rih lo na ruahnak tlau na lungput tlau hlah seh. Nangmah lawng na si lo i hmun hla pipi ah a ummi le lam nai tete a ummi mipi tampi nih thazaang kan i pek peng ko ee. A donghnak ah Halleluiah chi caan a phan dengmang cang” tiah thazaang peknak bia a chim ve.


CNA/F le Kawl Ralkap daihnak. Hi konghe pehtlaih in chim ahar ngai – Hakha Cherry\nCNF/CNA , Chin mipi le Kawl Ralkap\nU le nau nan dam cio lai tiah zumhnak le ruahchannak ka ngei.Keimah ka min cu Sawmhal Lian asi i, US in asi. Hi kong he pehtlaih in tial/chim ka duh ve mi cu atanglei bantuk hin asi.\nCNA/F le Kawl Ralkap daihnak. Hi konghe pehtlaih in chim ahar ngai. Aruang cu mipi an ven caah maw? An mah an i ven caah dah asi? Atu lio kan ram sining zoh tikah ramdang a um mi Chin mi hna nih ramchung a um mi caah lung retheih ngai in kan um, bawmhnak zong mah le ti khawh tawk tein bawmh asi. Kan duh mi cu ramchungah Democracy sisehlaw mipi zalawnnak um seh, cun kan ram zong thangcho seh tiah kan duh mi asi. Sihmanhsehlaw hi bantuk in atu lio ah Kawl Ralkap he remnak tuah timi cu khuaruahar lo awk atha lo. Atu lio caanah Kawl Ralkap nih zeidah a tinh mi asi? Kan thei cio lai. Cun Kan Lai Ralkap nih a hna ‘atlakpi tinak asi cu’ ka palh sual hnga maw?\nBawmnakKan Lai Ralkap hna hi ram chungah buainak a um caah an rak um i, rak bawmh ton an si. Atu cu Kawl Ralkap he daihnak an tuah ko ah cun mipi bawmnak an her ti hnga maw? Ka lom! Upatnak he, By- Sawmhal Lian\nAdang relthan:Thantlang Peng ah Sang khuabawi le Khuate Khuabawi hna an riantuan caan a dih cang. A thar in a tuan cang mi nih pehzulh an duh ah cun pehzulh nak nawl a um. Peh zulh in tuan rih an duh lo a si ahcun anmah ai ah midang khua bawi tuan ding an kawl lai. Ralkap uknak chung ah cun khuabawi zong pehzulh in tuan i tim hlah usih. Khuabawi tuan ding in fial na ton zong ah mizapi lei tang in nan kan el piak naklai kan in nawl hna. Khua bawi hi ralkap riantuan cawlcanghnak ah an hman ngai te ding mi a si. Lai mi chung in ahohmanh nih ralkap riankhinh mi cohlang hna hlah usih.


Nihchuak tak tak in Nutung nu a Hnamhmi A Soitu Hna a Leh Hna. – Salai Kawltu\nNihchuak tak tak in Nutung nu a Hnamhmi A Soitu Hna a Leh Hna.\nJune 7, 2018salaikawltu0 Comments\nNaite khan Philippine President Rodrigo Duterte nih nutung nu cu mizapi hmai i a hnamh caah sawisel a tong tak tak. Amah a soi tu hna a lehnak hi nihchuak kho tak tak. Philippine President Rodrigo Duterte nih zahan naite khan South Korea ram i Filipino rianttuantu (workers) pawl hmai i bia a chimnak ah hi nutung Nu hi a hnamh.\nPhilippine President Rodrigo Duterte cawlcanghnak hi mi tampi nih an sawisel. Abik in Philippine ram i khua a sami hna nih an President pa hi biatak tein an soisel. A cheu nih fih a nungmi cawlcanghnak tiah an ti i, a cheu nih nu paoh paoh a hau tu le zei a rello tu (Misogynist) President tiah an ti.\nHi cawlcanghnak hi zahan naite Philippine President Rodrigo Duterte nih South Korea a tlawnnak i a cangmi a si. Seoul khuapi i Filipino rianttuantu (workers) pawl he tonpumhnak ah Nutung Nu pakhat cu donhhlei (Stage) ah a auh, cun cauk a pek. Nutung nu nih hin ihnamh (kissing) hi a ot hmasa lo. Philippine President Rodrigo Duterte tu nih nutung nu hi ka hmur ah ka hnamh tiah a ti. Nutung nu nih cun ningzak buin a hnamh. Biatak tein a ni than.\nRodrigo Duterte nih nutung nu cu na pasal sin ah hihi capo sawh sawh a si ti na chim kho lai maw? tiah a hal i Nutung nu nih ‘aw’ tiah a leh. Cuticun an i hnam (kiss). Filipino senator Risa Hontiveros belte nih Rodrigo Duterte cawlcanghnak hi nu zeirello le nawlngeihnak hmansual tiah sual a phawt ve.\nPhilippine President Rodrigo Duterte nih pasal a ngei cangmi Nu a hnamhnak hi Philippine ram mipi hna lakah thawng a thang ngai ngai i, biatak tein minung tampi an thin a hung. Nutung Nu Bea Kim nih BBC sin i a chimning ah hi cawlcanghnak ah lungthin tthatlonak le phundang i ruahawk a um lo tiah a ti.\nPhilippine President Rodrigo Duterte hi nu pawl cung i a biachim le a cawlcanghnak ah voitam nawn sawisel a rak tong bal cang. Naite khan Philippine President Rodrigo Duterte nih Filipino ralkap pawl a chimning ah Ralhrang (rebel) Nu a simi nan hmuh ahcun an papak/chu ah nan kah hna lai ti tiang a rak ti bal.\nNaite a cawlcanghnak zong hi amah tu nih nutung nu hi hnamh dingin a sawm chih. A Pasal a si kan ti lai maw? Hi pa hi ttih timi a ngei bak lo vemi a si.\nHi kong he pehtlaihin amah a soi tu hna cu nihchuak tak takin lehnak a pek than. A lehnak hi nihchuak tak tak hoi. Naite mizapi hmai i Pasal a ngei cangmi Nutung Nu a hnamhnak ruang he pehtlaiin ‘Nu tam nawn nih President a sinak i idin ding i minsen an thut ahcun President office ka chuahtak lai ‘tiah a ti.\nSouth Korea media nih a langhter ning ah Ka phuahnak ding ah Nu tam nawn nih min an thut ahcun ka phuak lai tiah a ti salam ko. Philippines President Rodrigo Duterte nih a ti chim ning ah nutung nu a hnamhnak ruang hi zoh dawh sawh sawh le capo sawh a si tiah ati.\nSource: RT & Fox


BIAK HMUN SANG LEHNAK A TUAHMI CU A TURU BAK KO – The Chinlung Post\nBIAK HMUN SANG LEHNAK A TUAHMI CU A TURU BAK KO\nBiak Hmun Sang cu Uk Ling Thang nih lehnak a tuah colh. Hi konghe pehtlaiin Biak Hmun Sang nih a timi cu Hello Uk Ling Thang, Biak Hmun Sang nih a ka tei rih lo caah a ka singkhaw ding si na ti, Paih tlangtlatu hna sin ah How about this November? Name the price and let’s go, Upatnak he Biak Hmun Sang tiah, Patthawng Biak Hmun Sang nih Uk Ling Thang cu a vun ti.\nHi konghe pehtlaiin Uk Ling Thang nih Biak Hmun Sang cu hitihin a vun leh ve. Biak Hmun Sang ca na tialmi ka hmuh i ka lawm. Ka rian le ka caan he aa keih rih lo ka ttuan ding zong a tam, a caan zong aa tet ngai cang caah, November ahcun kan Paih pi kho rih lai lo. An zuamcawhtu kha Paih hmasa hna law na tei hna ahcun hmaikum chungah kan i PAI te lai.\nVoithum kan i PAIH chungah lak zong na ka thlak bel rih lo, a si ko lo maw? Hmaikum i PAIH na ka duh ahcun tangka cu na duh zat rak chim te. Hohmanh thinhunnak um hlah seh. Kamin cu na upat rih a hau. Tiah Patthawng Uk Ling Thang nih Patthawng Biak Hmun Sang cu lehnak a vun tuah ve. Biak Hmun Sang nih patthawng bik Rung Lian Ceu a tei hnu ah Rung Lian Ceu nih a singkhaw colh i, tutan November thla ah hin an i PAI tthan te lai tiah zumh a si.\nSalai Ngun San Aung cabia:Share Cio uh a hmantuk mi a si. Salai Ngun San Aung nih a chimmi cu, CDF ralkap hi nan fale kan si pek nan naule kan si pek nan hawile kan si pek na DL kan si pek ah khoika na um? Khoika in na rat? Khoika na kal lai ti kan hal lengmang hlah uh. Voi tamtuk ka chim cang! Nan hngalh a herhmi cu kan in chimh ko hna lai. Kan umnak kan kalnak kan ratnak nan hngalh cu zeiah nan i tuah lai?\nNan him maw nan dam maw ti a za ko. Cun mi cheukhat cu nan duh tik paoh nan i manh tik paoh, nan zurit lung hna in messenger hna in mi call nan hmang. Nan kan siaherh nan kan ruah ruangah si kan ilawm ko .Asinain a caan ah kha kha kan caah harnak a si kho. Ralrin zia thiam hna usih! tiah Salai Ngun San Aung nih a chim.\nMALAY LAIMI, MIN A PEMI LAWNG KAL ASI LAI, TLOLH BAK LO DING


USA um Chinmi ralrin hna u sih; USA cu Total Lock-down tuah tthan ding si cang\nUSA siizungah rian ttuantu Doctors, Nurse le Medical Staff hna cu an ba tuk cang i, an ngamdamnak zong nih a celh ti bak lo. Mithiam 150 Medical Expert, sibawi le Nurese pawl nih USA cu a hramthawk in total Lockdown tuah tthan ding in Trump sin ah nawlnak an tuah cang\nFlorida ah siizung 50 leng ah ICU ah umnak hmunhma a um ti lo. Hngakchia kum 17 tang lei minung 31150 leng nih mah zawtnak hi an ngei ve cang. Hngakchia Covid=19 a ngei mi tambik nak country cu Miami le Martin Country hna an si.\nBe the first to comment on "USA um Chinmi ralrin hna u sih; USA cu Total Lock-down tuah tthan ding si cang"


Tial Uk Nih Coronavirus Hlathar A Van Sak Cang A Tha Kho Taktak (+Video) – Onlinenungak\nTial Uk Nih Coronavirus Hlathar A Van Sak Cang A Tha Kho Taktak (+Video)\nTutan Saya Tial Uk hla ka van chiah mihi minung tampi nih cun nan zoh cang mile nan hngalh cang mizong asi ko mi asi ko nain’A zoh rih lo mizong tampi nan um ri lai caah ka van chiah mi asi a tha hrinhran’A hlan deuh ah khan Coronavirus hla pakhat a rak i chuah cang’A tu ah hin pakhat ai chuah than hi asi, tthazzang tampi lak khawh cio van i zuam hna usih.\nA tanglei ah a hla sak mi kan van chiah ngeih cio khawh rak i zuam hna usih.\nThawwngpang dang relchap >>>>.>\nFederal Lawngah Hin Buai Hlah Uh Sih : Pu No Than Kap\nCONFEDERACY silo ah Confederation timi cu, independent ram in an mah ram cio ah nawlngeihnak sangpi ngei buin rampi pakhat ram i funtom in fek tein an fir tti. Shan, Chin, Kachin le Bamar pawl cu Pinlung biakamnak tuah hlanah Independent kan rak si cio ruangah biakam kan tuah hnu i, a rak chuak Myanmar timi cu Confederate ti khawh a si.\nFEDERAL silo ah Federation timi cu, mah Ramkulh cio ah nawlngeihnak ngeiin ram i funtom dingmi a si. Asinain central, silo ah federal cozah ah nawlngeihnak sangpi pek a si. Cu central nawlngeihnak cu phunghrampi chirhchan in an karh ter chin chin. Confederate ahcun Central ah nawlngeihnak tlawmte lawng pek a si i, a dang pawl cu an dih lak in Ramkulh (State) ah qn chiah dih.\nCHINLAND le CONFEDERATE Independent i, a rak um bal mi Chinram caah, Federal nak in a sang deuh mi Confederate thim deuh ah a pawinak a um maw? Confederate ngah hi thil cang kho mi a si; A ruang cu: Myanmar ram chungah Confederate nakin sang deuh a rak hmu mi Wa miphun an um. Myanmar ram chung um cio cio mi Wa nih Confederate an ngah khawh ah cun miphun dang nih kan ngah khawh lo nak ding a um maw?\nKokek Chin Party Hruaitu Pu No Than Kap Hlutdaw Chunglei Le Lenglei Nih Phunghram An Remh Duhlo Bia Tu A Si Deuh — Chin Miphun Tlangau\nConfederate hi Myanmar rampi cheuter tu siloin, biaknak le Nunphung ai khat lo mi miphun 8 lungrual tein kan umtti khawhnak hnga le ramdeihnak a pe kho tu a si deuh lai. Confederate i um timh ruangah, Federal ngah timh ruangi tuarmi nakin tuar/ing chap ding a um hlei lo! Kan tuar ning ding ai khat ciocio i zei ruangah dah a sang deuh mi dirhmun hi kan thim deuh lo? Zoh lengmang ah hin, Kawl uktupawl nih an lungput an thleng lo ah cun a rauh hlanah Tlangmi Ramkulh vialte Federal men si loin Confederate i um lawlaw ding in an zuam lai tiah zumhnak tampi ka ngei.\nTu hmanh ah, Zakhaing mipi thinlung ah Federal men a um ti lo. Confederate cu an saduhthah a si dih ko. Mipi tam deuh nih mah bantuk thinlung an ngeih ahcun, an i tinhmi an hmuh khawh taktak te lai. Asinain, Kannih Chin pawl cu ee.. Confederate le Federal cu chim hlah, Unitary (central uk) nuam ti in a simh kho lo mi kan tam tuk rih.


KHUARUAHHAR SI CANG, THANHNAK AN TUAH, AN SUALNAK AN I HMU LOH HIH – The Chinlung Post\nSeptember 13, 2021 admin Kawlram 0\nPDF Pawl nih sualnak ngeilo Palik le Ralkap an thah hna tiah Zaw Min Tun nih a chim. Zaw Min Tun nih nizan ah thanhnak atuah. PDF hna nih Mytel Tower an hrawhmi hi rampi rawiphir a si caah a hrawktu hna cu ralkap nih kan tlaih hna a si ahcun thah lo cun a dang a um tilo tiah a chim. Voitampi kan thinlung kan tthumh zong mah ISIS, Taliban bantuk nih mipi harsatnak phunphun pek an timh mi hi rampi hrawh an timh si ko.\nThawngpang: Kan Unau ralzam hna ei le din an chanbau ding ka siang hna lo tiah Mizoram Health Minister Dr. R. Lalthangliana, MLA nih a chim. Kawlram buainak ruangah ralzam Mizoram ah an rak lut chin lengmang. Nizan tiawk Lungler Sakhan i kahnak ruangah khuami hna cu a himnak hmun panh in an kal hna. Atu ah hin Mizoram Cherhlun le Ngharchip cun Thingsai le Bualpui hna an um.


Tutan Saya David Lah le a hawile thiltonmi cu micheu nih mawh kan phurh hna - Khuaruah Har News\nTutan Saya David Lah le a hawile thiltonmi cu micheu nih mawh kan phurh hna\nNawlngai lo le cozah zei rel lomi ko an lo. Zawtnak ngei lo poh tah cozah nawl kan ngai hlei maw ti ah le kan ngai hlei cio lo. David Lah te hi Pathian mifa taktak an si tiah ka ruah i kei cu ka uar tuk hna. Mipi zumtu tamhaal tuk in an um lai ti phan ah cozah rikhiahning in an cawlcanghmi a si.\nVawlei a si vawlei harsatnak cu an cungah a tlun awk si ko. Cozah phung buar an si lo cozah nih ri a khiahmi chung teah an cawlcang i heh tiah lungrethei ummi hna thazaang an pek hna an lak ah zawtnak ngeimi an um caah an i chawnhchinmi tu khi a si. Cucu Davidlah tehe livestream ah hlasatu Nita zong nih BBC sin ah a chim cang. Taza an cuai hna zongah an caah tehtekhannak an cang te lai.\nZumtu tak nih cun harnak an zam tak bal lo harnak an ton caan tu ah Pathian thawnnak an cungah a lang zungzal. Pathian lamhruainak thawng in hi hna phu zong hi an dam lai. Pathian rian ah cun hi pa bantuk mah nunnak hmanh ruat loin tuan ding si.\nHarnak a tlun poh i tlik le zam i timh ding si lo.Harnak lak ah hmai a fong ngammi hi Pathian nih a hleikhun in a hman tawn hna. Mipi mawhchiatnak luklak cu zeingai si lai lo Moses chan lio in mawhchiatnak cu a rak um cang. David Lah bantuk mipi zawn a ruat i a ralthami tu hi nihin kan ram nih a herhmi tak cu a si. Harnak a tlun lio i mipi a zamtak ding mi hruaitu kan tamtuk. Credit: Tluangceu Thang\nLaimi kan caah cun Thangpang tha taktak a si\nCNLD nih Federal an lak lai ti cu Myanmar Politics system i fianlo bia a si


Kan i lawmtuk sual, UNHCR nih policy thar a thlen timi kong ah (Tuni thil cang)\nbysalaicung\tFebruary 21, 2019\tChin, Home\nUNHCR nih Chin ralzam caah policy thar a thlen tthan, ralzam card a chut tthan hna lai lo tiah nizaan ah tial le tlangzarh cio a si. Hi bia hi Dr. Sa Sa nih Mara biaruahnak ah a tar langh tiah Mara news pakhat nih a phozar hnu in dawi cio le tlangzarh chin cio a si.\nA poi ngai mi cu kan i lawmtuk sual i kan mah tein ralzam kan hawile ruahnak kan pek colh hna hi asi. Tuni ah Ralzam chungkhar pakhat cu UNHCR ah interview tuah ding an si nain an hawi le nih kal a hau ti lo, News na rel lo maw, UNHCR nih policy a thlen cang caah a hohmanh interview tuah a hau ti lo tiah an chimh hna ruang ah kal loin an um, a si nain vanthat ah hruaitu upa pakhat nih va kal ko uh a ti hna i an va kal tthan. Kal loin um sual hna sehlaw UNHCR nih refugee an sinak kha direct in a lak khawh mi a si.\nRalrin ngai awk le ruah awk ngai a si mi cu “Hi bia hi UNHCR nih Ralzam upa sin ah thawngthanhnak a tuah rih lo, cu bantuk thiamthim cun Delhi hna ahcun notification interview zong a hlan bantuk tein in tuni zong ah a kal pi thiamthiam rih. UNHCR nih ralzam hruaitu upa le mipi sin ah policy ka thlen a ti hlan chung paoh cu lawm tuk in le a si lo ning, mah ruahnak men men in kan hawi le ruahnak kan pek lo hna hi a biapi ngai.\nHi kong ah Malaysia ralzam upa sin zong ah UNHCR nih bia an chim mi a um lo bantuk in Delhi ralzam upa le CHRO sin zong ah zeibantuk thawngthanhnak hmanh a tuah rih lo, cu bantuk thiamthiam in notification interview cu a kal pi thiamthiam ko. Fak tuk in i lawm rih hlah uhsih law UNHCR nih kan hruaitu sin ah bia a chim hlan thawngthanhnak a tuah hlan cu interview an kan auh mi zong ah kal rih ko hna uhsih, ruahnak in kan hawile ruahnak cheuh le a si lo ning in thazaang pek zong ralrin ngai a herh mi a si.\nPrevious Video: Buainak a thar in a linsa hoi, Actress Nandar Hliang, Model Thin Thin le Wai Lu Kyaw\nNext Chief minister Dr. Myint Naing nih Laipa minthat nak Roca a pek


US Palai Le Governor Hlun Bill Richardson Cu Myanmar Ah A Tlawng Lai! – Chintanbo\nNovember 1, 2021 admin WORLD NEWS 0\nUS Palai Le Governor Hlun Bill Richardson Cu Myanmar Ah A Tlawng Lai\nUN ah US palai a rak tuan balmi le New Mexico ramkulh uktu (governor) hlun a simi Bill Richardson cu Myanmar ah a tlawng lai tiah Associated Press (AP) nih a tial. Tutan a khualtlawn ding hi cozah le zatlangbu he aa pehtlai lo, amah pumpak in minung hawi zawnruah bawmhnak pek a duh caah tiah theih a si.\nBill Richardson nih hin hlan zongah Myanmar mipi hna bawmhnak a pek bal cang tiah theih a si. Asinain atu tiangah ralhrangbu nih nawlngeihnak an lakmi le mipi cungah an tuahmi thatlonak kongah mawhchiatnak le sualphawtnak bia pakhat hmanh a chim rih lo ti a si. Tutan a khualtlawnnak zongah zeitindah bawmhnak a pek lai, aho te he dah an i ton lai ti bantuk fiangin a langhter lo.\nAmah chimnak ah cun Myanmar ramhcungah pehtlaihmi ka ngei cang i anmah he cun rian kan tuan lai a ti. Cun a kal hnawhchan bik cu covid khamsii pek ding, minung hawi bawmhank lam kawl ding, sii le ngandamnak he aa pehtlaimi kong kan i ceih hna lai tiah Bill Richardson nih cun thanhnak a tuah.\nTutan Myanmar a lawn dingo hi UN General Secretary Antonio Guterres nih a theihpimi a si tiah Bill Richardson i pumpak chimnak nawlngeitu Madeleine Mahony nih a chim. US cozah lei nih cun Bill Richardson khualtlawn ding kongah zeihmanh an chim rih lo.\nTutan a tlawn ahhin mipi ngandamnak kong kha biapi ah chia in rian kan tuan lai. Atu bantukin Myanmar ram a buai lio i bawmh a herh taktakmi hna kut chungah bawmhnak a phak khawh hrimhrim nak dingah kan i zuam lai tiah Bill Richardson nih cun a chim fawn. Bill Richardson cu Rohinya miphun hna kong i ruahnak pek dingah 2018 ah khan a hnu bik Myanmar ah a rak tlawng tiah AP nih cun a tial.\nSalai Za Uk Ling nih cun a hitihin a chim chap! “Atu kahdohnak an tuahmi cu Anawratha Oparation ti a si. Ralhrang thazaang tampi Chin ramkulh ah an thlah. Thantlang khuapi cu bomb in an kah pinah mei an khangh rih. Chin ramkulh ah lam pahnih in ralhrang an vun thlah hna. Mindat lei ah ralhrang mawtaw 90 le tank zong an thlakmi kan theih.\nChin ramkulh ah ralhrang an phak lecangka in Falam peng khua pali ah inn cheukhat an khangh colh. Khuapi um vialte an tlikzam dihnak cu Thantlang a si. Ralhrang nih ဖြတ် ၄ ဖြတ် hmangin kahdohnak an tuah. Cu tikah mipi cu eidin tirawl ah harnak nganpi an tong. Minung lungthin a keng lomi hna thiltuah a si ko. Hihi vawleicung huap sualnak an tuahmi a si tiah chim ka duh”.\nNaite ah aa dinmi UN General Secretary nih Myanmar palai ah a hmanmi Christine Schraner Burgener zong nih Chin ramkulh le Sagaing ramthen ah ralhrang thazaang tampi an chapmi cu a thinphang ngai a si tiah a chim ve. Credit: The Chin Post\nMuidawh Model Lu Lu Aung Nih Thantlang Ralzam Caah Ting 10 Bawmhnak A Pek!


Khah Kan BIa HI Tawi Koseh,”Kan Duh Zong Duhlozong Ah Kan Tawn Ding Mi Cu A Fiang Ko;(Tin Duh Thang) – Myanmar Chin\nNovember 19, 2020 Myanmar Chin Chin 0\n.”.Khah Kan BIa HI Tawi Koseh,”Kan Duh Zong Duhlozong Ah Kan Tawn Ding Mi Cu A Fiang Ko;\nKan ram kong cu phundang siselaw,vawleicung ram dang an ihruai ning,mah hmanhah democresy ram hna nih an ihruai ning,ram pumpi an si ah,State an si ah minister pakhatkhat maw rian an khinh cang mi hna cu an rianttuan chung i tlinlonak le eihmuarnak le diklonak case faakpi a ngei mi an si lo paoh ahcun caan nolh thimnak i an tlin than paoh a si ahcun an rian tthing i an chiah ko hna.\nAsinain,an tlaih mi rian an ttuan lio i minchiatnak an ngeih i case hna an ngeih sual belte ahcun mp or mla ah tling than hmanh hnaselaw an tlaih cia mi rianah an chia ti hna lo,mp menmen maw mla menmen ah khin an chiah hna tawn ko hna.\nMah hi kong ka tial tik ah hin myanmar ram nih aingeih mi phunhram pawl zohchih in ka tial mi a si lo,vawleicung ram dangdang hna nih an kalpi ning zoh tu in ka tial mi a si ti kha nan ka theih piak dingah kan nawl hmasa duh hna.\nCucaah,a tu ah hin,Dr.Sa Sa,cu Vice President ah chiah a si lai tiin kawl media hmete nih a langhter mi kongah bia i alnak tete zong a um pah len i,mah hi cu 100% bak in zumh loding bia le thawngpang a si ti kan ifian a herh,asinain belte in pisuh nih hin a duh ahcun minister rian pakhatkhat belte ahcun a chiah khawh ti mi belte cu kei zong nih ka cohlan nig a si ve.\nMyanmar Vice President cu Kachin zong a pe hna lai lo,Shan maw,Karen maw mon maw a pe hna lai lo,Henry Van Thio thiam kha Vice president ah a chiah ko lai,sihmanhselaw thil a um kho mi belte ahcun,Henry Van Thio hi President hna ah a chiah sual le a tlin belte ahcun midang tu ,Chin a si lo mi tu kha a mah zaka ah an lut te ko lai ti hi a fiang mi a si ko,cucaah,kan duh ah maw duhlo ah maw,Henry Van Thio cu,President or Vice President cu a si ko lai ti hi cohlan ko hna usih,mah hi keimah cuanh ning a si.\nTin Duh Thang\nKan Bia Tlawmte In Van Peh Than Hna U Sih: 2015 election a hung dih ruangmang, Ram mipi duhmi cozah a kai, kan tihal a riam cang lai kan ti. Kan pemkeunak a kan phihkhar hmanh maw kan ti lioah kan hmatu a hnai a khuar chin, rami dihlak minung pakhat ah leiba ting (5) cio nih a kan nenh cang. Tial cawk a si lo caah phunkhat te lawng in langhter khawh ka van izuam lai. Cucu zeidah a si ti ahcun ram daihnak (Peace policy) a thlenmi kong hi a si.\nUSDP chan i an rak tuahmi kha an hrawh, UPC (Union Peace Conference) ram daihnak meeting tlangpi, signboard kha ram pumpi in a thlen dih, tang ah an thlak dih, meeting innpi MPC (Myanmar Peace Centre) zong tawh a hrenh diam. Vekvak vekvak tiah ai herhuai, a cawlcangh a ttha ngai ko. Ram daihnak meeting kawhnak tlangpi a tharte in a van chuahpi. Cucu 21st Century Pinlung Conference tiah a van thlen cang ahcun tlangcung mi ko, kan hnatun a ttha, a bia ngaimi chaklei hriamtlai phu ko kha an tha a nuam khun ai.\nKhah! kan ti theo lo maw tiah an hawile (NCA) minthu cia pawl kha an van nek nawn hna. Meeting tuahnak nikhua caan a hung nai, a caan a van thanh ah (AW) pakhat a hung chuak. (NCA) minthu lomi meeting kai khawh si hlah seh tiah Awfiang ngai in a hung leng. Angki hring pawl nih cu (AW) an van theih tikah a hmanmi si an van ti ve hoi, phu hnih in an hung kal nanawn.\nSihmanhsehlaw, mileng ret (observer) nawn in ratnak nawl cu an onh ko hna. 1945-1946 hrawng kan tuanbia te he a chin le a bel a hong si ko. A sio rawl tarhmi cu kan mit thi tuk kaw, ngaramh rawl nam in kan vun nam, Naypyidaw khua a si ko mi pinlung van ti hi cu tlangcung mi nih thuk deuh in rak ruahta ding kan si nain, hnuhmai maw kan i her manh lo, tarnu thla bu cung le bu tang ai fiang hnga lo ti awk in a um.\nCun pinah USDP chan i Party fate te zong an Chairman paoh cu itel ve hna seh (all inclusive) an rak timi kha tarnu nih um ko hna seh, candidate pakhat tal a ngei lomi hna cu a van ti i, Party fa tete pawl a rak runh ngai hna i vote kawlnak zong ah an rak hman phah kha a si. Tarnu sio rawl pinlung telhmi ca te cu ngaramh rawl nam in kan van nam hna i, meeting ahcun khat dut in an hung tthu hna. An van ot ciammam cu khuai ttio ding an lo. A ruang cu an meeting chungah (ttihnung mi lungput, an rak hrialmi lungput) nih khua a sak hnawh hna. Tarnu nih a zalchung ah zei ai beichih a thei hnga lo maw? Theih ko na buin thla ai bei hramhram hnga, ti hi ruah awk a hark o…..\nUSDP le hriamtlai phu bia an rak iruah lio i an rak hrialmi Kum (70) chung kan buainak kha tarnu nih a zal ah ai senhchih hramhram maw a si, theih lo ruang ah maw, rak ifiang lo ruang ah maw a si hnga, ti hi ruah awk har ngai ah a cang. Cu ruangah tlangcung lei nih kan bia hram in kan domh tthan lai ti AW a hung chuak ttaktak cang ai..An chim duhmi cu Sachoh ning in bia iruah hna usih ti tluk a si ai.Kawl nih an ttihmi lungput kha an meeting chung ah Tarnu nih a luhpi chih ai…..\nThluachuah tong lo kan ramte hi cal domh chawlbuk lei ah an kir tthan. Party ah ai phumtuk mi pawl, Party bing rit in a rimi pawl, na tuanbia kan tuanbia hi zeidah a lawhte hnga. Kuanfang ruahsur in a sur ai… Na vote te nih zeidah a chuahpi (Hi hnu ah zeidah a chuahpi tthan te hna?). Tlangcung le tlangcung kar ah kahnak a tam chinchin, ram sianghnuai le inn sianghnuai kar ah kum (40) chung kuanfang nakin kum 3 chung kuanfang a tam deuh tiah research pakhat ah a chuak.\nAn peace policy an cikpiak hna, an min an tthu duh lo, hriamtlai kar ah thi an rawnh khawh hna i, min thu le thu loin an cheuter hna. Peace policy an thlen i an lam a pit cang. A voihnihnak an meeting cu tarnu zong ai ralring ngai ve. USDP ram Seihnam (Peace Policy) a hlonh ciami kha a char tthan i, amah Seihnam (Peace policy) he a van peh tthan ai…. A theory van le vawlei tluk in ai dangmi, siahri le sehla tlukin ai dangmi a peh tthan hoi (Union Peace Conference- 21st Century Pinlung) tiah a van peh tthan ko.\nUSDP tuahmi cu daihnak (Pece policy) a si i, Tarnu tuahmi cu daihlonak ( Un-peace policy) a rak si. Cu pehmi seihnam te cu dawh ngai in an tar i a van tialter tthan hna. Cu ni thla ahkhan kan tuah tthan lai tiah a van phuan tthan. Chawlbuk tang khuasa zaangtlung lo ngai in a van ithawh, tluangtlam ngai dawh in a umpiak hna. Kan Dr. Pakhat zong nih caa tam nawnte a van thlah manh kha hlawntlin dawh in a van ttial. Sihmanhsehlaw, Tarnu nih zaan in saruh a rak iciar diam ai hoi. Khua a hong dei, a tonpumhnak a van ot tthan cu a saruh ciarmi (Statement) a van chuahpiak hna.\nBia ikam hmasa uh tiah a fial hna. Biakamnak ah nan min thu ta uh a ti rih hna, kan chungkhel a kan leh i kan luak a hung chuak hoi ai…. Tlangcung unau rual caah dolh a har ko. Kum 1947 sachoh (Biahren) nan pi le nan pu roca hi thlek cang uh, tinak sullam a ngei. Roca thlehnak biakam a fial hna he ai khat. Hi kong ah kan Lai Pasal tthattha nih minthut ding a si ko tiah AW tampi a rak chuak. Capar tiangin nan ttial len, nan comment tete zong record caah chiah khawh tawk chiah a si.\nA sullam cu a pa Aung San he tlangcung kan biakam, kan sachoh kha thlek cang uh tinak kha a si. Kan thlek kho hnga maw? liamcia pi le pu hna ro kha! Nawl a har ko mu tuahto har cu.. USDP chan ahcun thlek a kan fial hrimhrim lo. Rothil a si an ti, an kan upatpiak, a kan sunsakpiak ko. Federal (Self-Determanation) in kan kal khawh ahcun a za ko lo maw an ti i, ram sianghnuai phu nih a za ko an ti hna.\nIndependent level nawl (Confederation) cu daite in a sir ah an chiah sawh ko. Rothil cu rothil a si bantuk in um ve ko seh an ti. A kamte ah an chiah sawh ko. Thlarau pahnih (Two spirits) a rawn chih caah an lam a pit cang. USDP peace policy kha a thlen caah NLD peace policy cun tlangcung mi kan caah lam a pit cang. Voithumnak ahhin tuah khawh lo dingmi biakam a thlah khawh men, tlangcung mi iralrin kan hau cang.\nCu lawng si lo, UPCC a hrawk, UPCC lo cun Kawlram peace policy a kal kho hrimhrim lo. USDP peace policy lo cun, chawlbuk tang unau rual lawinak lam a um lo. Party ah ai phumtuk mi nih inn lawinak lam nan phih ka ti tawnmi kha a si. Party ah a ttangtukmi nih daihnak hlei (Peace Bridge) nan khiah dih deng kann nti tawnmi kha a si. Party in tthutnak ruah ah a ttangtuk mi vote nih tlangcung mi kan caah lam a phih, harsatnak a chuahter.\nCucaah, 2008 phunghrampi cu party politic tuahnak cauk a si rih lo, ka ti tawnmi kha a si. Kawlram politic cu 2008 phunghrampi lengah, phundang in chim ahcun thlawhbua tangah a um rih ka ti tawnmi kha a si. 2008 phunghram pi cu, daihnak cauk (peace book) a si kan tinak kha a si. Laimi nih Kawlram peace tuahnak ding caah kuanfang (21) kan ngei. Center hluttaw tinak (peace) tuah kho lomi party kuanfang (21) hi an luh sual ahcun daihnak ca si loin daihlonak cat u ah ai tel hrimhrim lai, tihi fiangtein hmuh khawh a si.\nPhung dang in kan chim tawnmi nLD khan chung ah tlangcung kan duhmi sazuk a tlong lo kan ti tawnmi kha si. Peace daihnak ser khawh lo ahcun democracy le federal chim hlah, kan pemkeunak a zual chinchin lai i chawlbuk tang ramrian ttuan hna inn lawinak lam a har cang lai.


Trump caah:Thawngpang thatuk a chuak than’Ruah lo piin thawngpang tha taktak. – Lai Lungrawn Post\nKan pu Trump caah thawngtha lei a panh chin lengmang. Nihin USA polls: an tuahnak ah 100% ah 75% nih Trump nih teinaka co tiah an thanh. Joe Biden nih Vote afiarmi a si tiah 45% nih an ti rih.\nra laimi kan President Cu Trump a si lai tiah, 75% nih an ti rih.Trump nih President a pehlo sual asiah cun Ramchung ral a tho kho tiah mi tampi nih an zumh cang. Lih in Vote a fiarmi President a tuan kho lailo, tiah an ti rih. California ah lihin vote a tuahtu hna hi anmah longin Vote thawng 8000 an tuah kho lailo caah sau arau lailo, kan theihte ko hna lai an ti cang. State pakhat Country ah an milunak in vote 4% in atam deuh caah an zohfel lio a si rih.\nA poi ko:Biden nih teinak cu’A coh taktak cang ko lai hite aw.


By:Nu Par’Chigaco nilin 94 a phan’A sinain Korea Pathian riantuan tu hna cu’Nilin lakah lamkam ah’Pathian bia an auh pi(+video) – Onlinenungak\nBy:Nu Par’Chigaco nilin 94 a phan’A sinain Korea Pathian riantuan tu hna cu’Nilin lakah lamkam ah’Pathian bia an auh pi(+video)\nChigaco alin ning cu 94′ a phan cu lio ah Korea Khrihfa Pathian riantuantu hna cu Pathian zahpi lo tein Dawr hmai ni linh lakah Pathian bia an chim, thangthatnak hla an sa Bawipa thluachuah co lo awk hrim an tha lo.. Laimi Pathian ruantuantu nih mah bantuk in lampi ah an tuah ngam ve hnga maw? ti a ka ruah ter ngai….Ka zoh hna i lawmhnak mitthli a luang.. Thazaang pekah tiah ka live mi hna a si.tthazaang rak lak cio u hawidawrt.\nChigaco alin ning cu 94' a phan cu lio ah Korea Khrihfa Pathian riantuantu hna cu Pathian zahpi lo tein Dawr hmai ni linh lakah Pathian bia an chim, thangthatnak hla an sa Bawipa thluachuah co lo awk hrim an tha lo.. Laimi Pathian ruantuantu nih mah bantuk in lampi ah an tuah ngam ve hnga maw? ti a ka ruah ter ngai….Ka zoh hna i lawmhnak mitthli a luang.. Thazaang pekah tiah ka live mi hna a si..\nPosted by Nu Par on Saturday, 18 July 2020\nKan farnu damnak asi a tang hi:\nNikhat cu ka mit khatlei a sen dih cang. Zaan suimilam 11 hrawng ahcun ka khuasih tukah ka khuasiksaisem a chuak dih i angki leng ka hruk chih hnuah ka hngilh kho tthan. Zaan tim (deilei) suimilam 3 hrawng ahcun ka tha a hung dih i a thlep in ka thlep cang. Paracetamol tlangkhat te ka din piak i zaan cu ka hngilh kho tthan.\nA thazing cu ka um dan a nuam ti lo. Ka mit khat lei zong a sen dih cang. Zaanlei suimilam 8 pm a hun phak ahcun ka taklinh hram a thawk tthan cang. Ka tak linh hi 38°C a phan. Siikhan ah kalding kan i tim nain keimah duh in tuzaan cu Para ka ding rih lai i hi hnu ka that hlei lo ahcun ka kal te lai tiah ka rak i ruah. Bawipa ka bochannak langhter ka duh ruangah.\nPakhatnak, khachuansen/vankhongsen (onion) cu a hawng meh hnu ah thiang tein ka tol. Pahnihnak, Bawipa hi khachuansen hi a rem na ti asiahcun ka caah damnak sii sihram ko seh tiin thla ka cam hmasa. Pathumnak, mah hnu ah khachuansen cu ka kauh i ka khai thluahmah ko. A fe he a hang he ka dolh dih hna. Palinak, khachunsen ka khai lio ah ka kaa zong ka ang lo i a khu pawl cu ka hnar le ka mit in an chuak dih. Panganak, khachuansen hiti a hrim in i barh i khai ko hi a rak fawi lo.\nKa mitthli le ka hnapduk he ka ciah ve. Ka chung lei le ka kaa nih nihnih hrawng cu harngai in a tuar rih. Damnak! A thaizang ahcun ka mit hi a pel te zong aa sen ti lo. Ka tak zong a lin ti lo.\nTha dih zong ka hmang ti lo. Bawipa dawtnak thawng in damnak tling ka hmuh. Ni thiang le ni ceudawh cu dam tein ka phan kho. (La 34:8) Mah ca hi a tlak ning in lehmi asi. Ca tialtu Luan Dep Kim (Singapore).


Pu Uk Nawl: Laitlang ah Vote Ningcang loin Thlaknak an Hmu Lo – THE CHIN JOURNAL\nPu Uk Nawl: Laitlang ah Vote Ningcang loin Thlaknak an Hmu Lo\nMarch 18, 2021 March 18, 2021 | The Chin Journal | Hakha, Chin State\nNovember 2020 ah tuahmi Myanmar thimnak ah Laitlang ah vote ningcang loin thlaknak ralkap nih an hmuhmi a um lo, tiah Chin ramkulh Election Commission Chairman Pu Uk Nawl nih The Chin Journal ah a chim.\nNovember 2020 rampi thimnak ah vote hlenthawinak a um tiah Myanmar ralkap nih an ti i February 1 ah uknak an chuh hnu ah Myanmar ramchung Union Election Commission (UEC) chungtel upa vialte February 10 ah an rak tlaih dih hna.\nChin ramkulh zong ah Ramkulh, District le Peng/myone i UEC hruaitu upa minung 25 tlaih an si i, thla khat leng a ruah hnu nizan March 17 ah an thlah tthan hna.\nPu Uk Nawl nih, “Kanmah a kan tlaih chung ah khan vote ningcang loin thlaknak a um le um lo Hakha peng ah ohsuh 4 le Thantlang peng ah ohsuh 4 zohfelnak an tuah. Cu chung ah cun vote ningcang loin thlaknak an hmuhmi a um lo. Cucahcun, Chinram ah vote thlak ning kong he pehtlai in sualnak nan tuahmi a um lo a kan ti i a kan tlah tthan,” tiah a chim.\nRungtlang ah ralkap nih thla khat leng an hren hna caan chung i tthutdir ning, ngandamnak zohkhenh ning le eidin ningcang kong zong ah a ttha ngai ko, tiah a chim chap.\n“A kan zohkhenh ning a ttha ngai ko. Ngandamnak lei kong ah sibawite pahnih a kan chiahpiak i ttha tein a kan zoh ko. Thutdirnak le eidin a kan pekmi zong a ttha ngaingai ko. Tlerhkhawnnak le hrocernak zong a um lo. Atu bantuk in thiltuah hi kan duh ve lo nain kan tuah lo awk a tthat ve lo caah a si an ti,” tiah a chim.\nNizan ah an thlahmi hna Chin ramkulh Election Commission chungtel minung 25 chung ah Hakha le Thantlang in minung 7 an i tel, tiah kan theih.


***Vakok.Lian***: US Baptist Missionary 8 Haiti ah an tlaih hna\nUS Baptist Missionary 8 Haiti ah an tlaih hna\nUS ram Idaho State in Baptist khrihfa bu chungtel a si mi zumtu 10 cu Haito cozah nih hngakchia ningcang loin zuarnak(child trafficking) ruang he pehtlai in an tlaih hna i bia an ceih hna. Cu Baptist misionary 10 hna cu Idaho State in aluanciami December thla ah khan missionary riantuan ding caah Haiti ram ah an rak kal. Laura Silsby timi nu hi anlak ah hruaitu a si, cun Charisa Coulter timi pa zong hi Haiti ram ngakttah mi hna i cawm ding caah December 2009 ah khan Haiti ah a rakkal mi a si.\nAn nih missionary 10 hna hi Haiti ram Prime Minister nih "Haiti rammi hngakhcia athli thup in US ah kalpi a tim mi hna ansi" tiah a ti hna. Hi hngakchia lak ah hin cheukhat cu nu le pa tlamtling tein a nung rih ko mi an si a ti rih. Missionary lak ah biachimnak nawl a ngei mi nih a chimnak ah cun mahhngakchia pawl cu Domanican Republic ram ah i an tuahmi ngaktah zohkhenhnak inn ah chiah ding caah kan timh mi hna si tiah a chim.\nCu hngakchia 33 hna cu ramdang petnak ding caah a herh mi catlap zeihmanh a ngei lo mi lawng te an si caah hin Haiti cozah nih 'child trafficking' timi hngakchia zuarnak nan tuah tiah taza an cuai khawh mi hna hi a si. An mah missionary hna nih cun hngakchia hna khualtlawnnak ding caah catlap(document) a herh lai tiah kan ruat lo, kan theih lo caah a si tiah an chim ve.\nCu missionary 10 hna cu Haiti ram an chuaktak hnu ah Domanican Republic ram airport ah February ni 2 ni ah an tlaih mi hna a si i, hngakchia an i kalpi mi hna hi thla 2 lawng a si rih mi hngakchia in kum 12 asi cang mi tiang an i tel. Mah cu hngakchia hna lak ah hngakchia 10 nih kan nu le kan pa an nung rih ko an umnak zong kan theih ko tiah hlathlai tuhna an chimh dih hna i Haiti khualipi Port-au-Prince khua ah a um mi ngaktah cawmnak pakhat ah an kirpi than dih hna i an nu le pa hna he i ton than khawh ding caah tu hi an tawlrel piak cuah mah lio hna a si. Cu hngakchia lak ah nu te pakhat nih cun ngaktah ka si lo ka nu le pa an nung rih ko nain Summer camp ah a kan kalpi rua tiah ka ruah le ka zulh mi hna si a ti. Hngakchia hna hi anram ah an vun kirpi le cang ka in an ti a hal i an rawl hna arak ttam tuk caah nawl ngeitu hna nih cu missionary hna cu an zum kho bak hna lo.\nCu missionary hna cu an tlaih dih hna i bia an ceih piak hna i an lak ah an hruaitu le pa 2 hna hi an tlaih thai rih hna i adang 8 cu an thlah than cang hna. An thlahthan mi hna zong cu US ram ah an rak kir than kho cang.(Ref::cyona.info)\nReal Madrid Nih Mithar An Cawk\nUN Palai Tomas Ojea Quintana Kawlram ah atlawng\nAvoi 63nak Shan Ramthen Ni Cu Ramkip Ah An Tuah\nABC thawngthanhnak Nih World Trade Center A Cimh ...


Kum 60 a liam cang nain mipi nih philh khawh rih lo mi "Merilyn Monroe" - Dr. Zero\nby drzero.net May 25, 2021, 8:24 am\nA sam sui zawng bantuk a si i pa chim lo, nu hmanh nih an thihhnawh deng mi vawleipi a hnin khotu Merilyn Monroe cu ruah lo tuk in kum no te a si lio ah a nunnak a liam. A thihnak kum 60 a tling cang nain nihin tiang mi tam pi thinlung ah a tlau kho lo i an theih camcin mi Mintami (actress) a si.\n1962 August 5 ah California ram kulh Brentwood palek sakhaan ah khuaruah har launak phone pakhat a rak ring. Cucu, kum 36 te lawng a si rih mi vawlei cung muidawh minthang Merilyn Monroe a thi, ti mi thawng a si.\nA ruak hi a sin-um nih a hmuh hmasabik. A thih ah hin a kut khatlei in telephone ai tlaih. A pawngkam ah mitkuh sii dur pawl tampi a um. Cucaah amah tein ai that mi a si lai, tiah an ruah nain amah thazaang pe tu parihtet pawl nih an zum kho lo…..mah tein thah a si lai lo, tiah an chim cio.\nThuh mi diary a ngei maw? Mah hi hi Monroe thihnak kong ah an i al cio mi a si. Cucu ai phundang ngai mi diary pakhat Monroe nih a ngei ti hi a si. Hi ca uk ah hin nainganzi kong zong i tial sehlaw theih lo a si, an ti.\nTahchunhnak in chim ahcun American President John F. Kennedy le a naupa Sihnichoh a si mi Robert Kennedy he Monroe hi an unau pahnih he an phohpian lengmang ti a si.\nLawmhnak le harnak tampi lak ah Monroe cu 1950 in 1960 kum kar hi Holywood mintami min thang bik a si. Mi thinlung la kho biktu mintami zong a si. Kum-hra bu chung ah aman fak bik mi mintami zong a si. Zuksin ai thlak mi hi US Dollar nuai 200 tluk man a si i atu chan tangka man he tuak ahcun US dollar 2 billion tluk a si.\nZuksin hi 37 hrawng ai thla i a minthang deuh mi zuksin hna cu, Some Like It Hot, Gentlemen Prefer Blondes, The Seven Year Itch, Niagara, River of No Return, ti bantuk an si.\nCutin a min thang ko nain riihaisii a tawngh hnu in thinphan tuknak, lungre theih tuknak, ngaihchiat fawi tuk, tih le lau tuk in umnak, zaan i hngilh khawh lo ti bantuk in thinlung zawtnak zong a ngei phah mi a si. Rian biapi zong philh a hmang. Dialogue ah biachim ding a si hna a philh. Video i thla ding a si hna a philh ca ah a ni an thawn ti bantuk in a thluak dik lo in a um.\nMonroe cu pasal voi 3 tial a ngei mi a si. 1942 in 1946 tiang Palek bawi James Dougherty he an i um. 1954 in 1955 tiang Lente celh thiam Joe DiMaggio he an i um. 1956 in 1961 tiang Arthur Miller he an i um.\nA thihnak a ruang hi riihaisii a tawng mi a si ruang ah amah tein ai that tiin an ruah. A thih lio ah tukden nak pawl hma pawl zong a um lo ca ah sii in ai that mi a si, tiah an zumh nain a hnu ahcun American President John F. Kennedy, a naupa Robert Kennedy, American Lobour hruaitu Jimmy Hoffa le misual phu hruaitu Sam Giancana hna he nainganzi kong ah a thli thup in riantuan mi a um ca ah Monroe hi an thah mi a si, tiah an zumh.\n1982 kum ah Los Angelis Sihni zung ah Monroe kong cu an check hlat than nain tehte fek ngai ngai a um lo ca ah biachah khawh a rak si thai lo.\nZeitin a thih ti hmanh nihin tiang a fiang kho ti lo mi, riithaisii a tawng tuk mi nu a si nain a muidawhnak le minthannak cu nihin tiang mipi nih an philh khawh rih lo mi mintami a si.\nRef: San Yit Wine\nNext article A leihthei tuk mi mi Sayamah nute (part 1)


Vawlei Cung Hla Sang Bik “She’s Gone” Bak Laipa P. Thawng Bawi Le Samuel Nih An Sak Rak Zoh Hna Hmanh! A San Tuk Ah Hin Ka Thlanhripi Bak Nih A Ka Peih -Video – Chin World News Evening\nApril 9, 2020 Salai Van Music and Videos\nLaimi hi kan rak men lo. Miphun dang hlasakmi lawng kan ngaih tawn hna. Cun, Social Media ah hin kan lungthin kan pe lo ngaingai. Social Media lei le hla lei ah kan thangcho lo ngaingai. Cu lioah Laimi nih kan i hmaihngalpi ding taktak a simi pakhat cu, Laipa ah anmah pahnih hibantukin aw sang an um ti hng maw ti awk in an aw a sang.\nA pakhat ah Pu Samuel Sang Hlun Thang hi a si. Amah Chin ralzaam dirhmun in New Delhi ah khua a sa vemi a si. Tutan ah vawleicung hla vialte lakah hla sang bik a sak khawhmi cu a mak ko. Laimi chungin hibantukin aw sang kan i ngeihmi hna hi a sunglawi tuk hringhran. Thazaang pe rih ko hna usih!\nCu lawng hmanh si loin a pahmnihnak ah a rak um ve tthanmi cu P. Cung Lian Thawng hi a si. P. Cung Lian Thawng hi kan unau mizo zong nih an uar ngaimi Studio zong a ngeimi a simi i vawlei cung hla sang bik an timi “She’s Gone” cu a sak ve khawh. P. Thawng Bawi hi atu hi Hakha ah a um liopi asi. Laipa ah cun amah hi bochan ngaimi a rak si ve. Laipa ahcun aw sang/ aw sau kan ngeih hmasabik pawl a si men lai tiah ka ruah.\nA tu tiang nupi le fa a ngeih hnu zongah a duai rih lo. A min duai hrimhrim lo. A hla tete zong ngaih an nuam i a hlabia zong an tha taktak hna. A hla sakmi zong hi a tam deuh cu a mah nih a phuah deuhmi lawngte an si hna. Cun Music/Vocal mixing zong hi amah nih a tuah chih fawn hna.\nA tanglei ah an video kan chiah i ngaih khawh a si. Cun share le Like in thazaang na pek ve nak lai kan in sawm duh fawn hna. Ahla hi miphun dang hlasakthiam tampi zong nih an sak khawh lomi hla a si. Laimi miphun dang hmai ah ningzak kan si lo.\nClick timi hi rak hmet law Samuel a saknak rak ngai hmasa.\nHihi rak hmet law P. Thawng Bawi a saknak ngaih khawh a si lai.\nBreaking News: Chin Ramkulh Tedim Ah Covid-19 Zawtnak Ngeimi Pakhat An Hmuh Chap


Tlangcung Mi Model J Naw Cu Bangkok Beach Ah Nuam Taktak In A Tlongleng – Lai Holh News\nTlangcung Mi Model J Naw Cu Bangkok Beach Ah Nuam Taktak In A Tlongleng\nBy ronaldaung on April 17, 2019\nModel J Naw hi kachin miphun asi i a pumrua tthatnak nihhin mi thinlung a lakkhawh bik ve. Senior model asi ve cang caah puai kip ahhin aa ttu ve.\nA fashion thilthuam le aa ttamhning daan hi a mak tuk ve. Cu caahcun mipi nih cikhat te ah thazaang an rak pek ve. A taksa, a tungtai le a pungsan hi soi awk um lo bak in aa dawh vemi asi i tlangval pawl nihcun a kulh in an kulh ko.\nJ naw hi a biaka athlum pinah a lungthin zong a ttha fawn. Cu caahcun cheukhat nu nihcun an uar ngaingai ve. Model J naw zong nihhin a khualtlawnnak le a lenvahnak tbk hi a fans pawl caah a rak langhter lengmang ve.\nTutan Bangkok Beach i a kalnak zonghi a mah J naw nih a fans pawl caah tiin a rak langhter mi asi. A status ahhin ” kei tlangcung mi rili ti beach ka hmuh tikah kaa nawmhnak a luan asiahcun rak ka ngaithiam uh” tiin a ttial.\nSource : Maria J naw